‘প্রবাস থেকে ভবিষ্যৎ সুপারস্টার তৈরি করতে চাই’ | NTV Online\n২১ নভেম্বর, ২০১৯, ১৩:৫০\nআপডেট: ২১ নভেম্বর, ২০১৯, ১৩:৫৬\n‘প্রবাসী গাও জীবনের গান’—এ স্লোগানকে সামনে রেখে মালয়েশিয়ায় প্রবাসী বাংলাদেশিদের নিয়ে শুরু হয়েছে গানের প্রতিযোগিতা ‘এমএমলাইভ-সিঙ্গারস অব লাইফ-২০২০’। মালয়েশিয়া প্রবাসী বাংলাদেশিরা ছাড়াও এ প্রতিযোগিতায় সিঙ্গাপুর, ব্রুনাই, ইন্দোনেশিয়া ও থাইল্যান্ডের প্রবাসী বাংলাদেশিরা অংশ নিতে পারবেন।\nগত ২০ অক্টোবর থেকে শুরু হওয়া অডিশন রাউন্ড থেকে বাছাই করা প্রতিযোগীদের নিয়ে আগামী বছরের ২৬ জানুয়ারি গ্র্যান্ড ফিনালে অনুষ্ঠিত হবে। এ প্রতিযোগিতার বিভিন্ন বিষয় নিয়ে কথা হয় এমএমলাইভের কো-ফাউন্ডার ও প্রধান নির্বাহী জাফর ফিরোজের সঙ্গে। এনটিভির মালয়েশিয়া প্রতিনিধি কায়সার হামিদ হান্নানের নেওয়া সাক্ষাৎকারটি তুলে ধরা হলো :\nএনটিভি : প্রবাসী বাংলাদেশিদের নিয়ে আপনারা একটি গানের প্রতিযোগিতা শুরু করেছেন। প্রবাসে যেখানে সবাই নিজেদের কাজ নিয়ে ব্যস্ত, সেখানে এমন একটি উদ্যোগ কতটুকু সফল হবে বলে আপনি মনে করেন?\nজাফর ফিরোজ : কাজ নিয়ে ব্যস্ত থাকলেও প্রবাসে সবাই কাজের মাঝে একটু অবসর খুঁজে নিতে চায়। আর আমরা চাই, সেই অবসর সময়ে মেধাবী প্রবাসীকে খুঁজে বের করে আনতে। আমরা যখন এই প্ল্যানটা নিয়ে আমাদের টিমের সঙ্গে আলাপ করেছিলাম, তখনই বুঝতে পেরেছিলাম, কাজটা বাংলাদেশের মতো এত সহজ নয়। কারণটা আপনিই বললেন যে, এখানে সবাই ব্যস্ত। আবার এখানে বাংলাদেশি মিউজিশিয়ান, সংগীত পরিচালক পাওয়াও সহজ নয়। আমরা সবকিছু মাথায় রেখেই কাজটায় হাত দিয়েছি। কিন্তু এরই মধ্যে প্রতিযোগীদের অংশগ্রহণ আমাদের কঠিন কাজটাকে সহজ করে দিয়েছে। আমাদের কাছে এরই মধ্যে অনেক অ্যাপ্লিকেশন জমা পড়েছে। সেখানে মালয়েশিয়ার সবকটি প্রদেশের বাইরেও সিঙ্গাপুর, ইন্দোনেশিয়া ও থাইল্যান্ড থেকে প্রবাসীদের ভিডিও রয়েছে। আমাদের বিশ্বাস, আমরা প্রবাস থেকে এমন কিছু প্রতিভাকে সমগ্র জাতির কাছে তুলে ধরতে পারব, যারা আসলেই জহুরির হাতে পড়লে রত্ন হয়ে প্রকাশ পাবে।\nএনটিভি : আপনারা কি সেই রত্নের সন্ধান পেয়েছেন?\nজাফর ফিরোজ : আমরা এর ভার সম্মানিত বিচারক ও দর্শকদের ওপর রাখতে চাই। আমাদের বিশ্বাস, তাঁরা তাঁদের বিচারকাজের মাধ্যমে আগামী ২৬ জানুয়ারি কুয়ালালামপুর থেকে প্রিয় দেশকে ভবিষ্যৎ সুপারস্টার উপহার দেবেন। এ প্রতিযোগিতার মাধ্যমে আমরা প্রবাস থেকে ভবিষ্যৎ সুপারস্টার তৈরি করতে চাই।\nএনটিভি : এখানে প্রবাসী যাঁরা আছেন, তাঁরা বিভিন্ন জন বিভিন্ন কাজে নিয়োজিত। এ প্রতিযোগিতায় কোন সেক্টরের মানুষ বেশি অংশ নিচ্ছেন?\nজাফর ফিরোজ : প্রতিযোগীদের ভেতর বেশিরভাগই অফিশিয়াল এবং ইন্ডাস্ট্রিয়াল কাজের সঙ্গে জড়িত। সে তুলনায় ছাত্রদের সংখ্যাটা খুবই কম।\nএনটিভি : আপনারা কীভাবে তাঁদের বাছাই করছেন?\nজাফর ফিরোজ : আমরা প্রথমে তাঁদের কাছে রেজিস্ট্রেশনের সঙ্গে একটি গানের ভিডিও চেয়েছিলাম। সেখান থেকে যাঁরা যাঁরা ইয়েস কার্ড পেয়েছেন, তাঁদের ভিডিও অ্যাপ ও ইউটিউবে প্রকাশ করেছে আমাদের বোর্ড। সেখানে দর্শকরা তাঁদের পছন্দের প্রতিযোগীদের ভোট দিচ্ছেন। এরপর শুরু হচ্ছে ‘ডেঞ্জার জোন’। ‘ডেঞ্জার জোনে’ দর্শকরা সাত দিন ভোট দেওয়ার সময় পাবেন। দর্শকদের ভোট ও বিচারকদের ভোটে ‘ডেঞ্জার জোন’ পার হয়ে ২০ জন প্রতিযোগী যাবেন ‘স্টুডিও রাউন্ডে’। ‘স্টুডিও রাউন্ডে’ প্রতিযোগীদের গ্রুমিং করানো হবে। সেখানে একজন শিল্পী কীভাবে গান গাইবেন, কীভাবে গানের সঙ্গে অভিনয় ও কোরিওগ্রাফ করবেন, শিল্পীর সাজসজ্জা এবং একজন শিল্পীর দেশ ও সমাজের প্রতি কতটুকু দায়বদ্ধতা আছে, তা শেখানো হবে। ‘স্টুডিও রাউন্ডে’র ভোট ও বিচারকের রায়ে ১০ প্রতিযোগী যাবেন ‘ফাইনাল রাউন্ডে’। ‘ফাইনাল রাউন্ডে’ ১০ প্রতিযোগী ১০টি গান পরিবেশন করবেন। এই সেরা ১০ প্রতিযোগী থেকে চ্যাম্পিয়ন নির্বাচন করা হবে।\nএনটিভি : শিল্পীদের গ্রুমিংয়ের জন্য কাদের রাখছেন?\nজাফর ফিরোজ : গ্রুমিংয়ের জন্য ঢাকা থেকে গ্রুমাররা আসছেন এবং মালয়েশিয়া থেকে ফিল্ম ও মিউজিক ইন্ডাস্ট্রির কয়েকজন থাকছেন।\nএনটিভি : যতগুলো রিয়েলিটি শো দেখেছি, সেখানে দর্শকদের জন্য কোনো পুরস্কারের কথা কথা শোনা হয়নি। কিন্তু এ প্রতিযোগিতায় আপনারা দর্শকদের জন্য পুরস্কার ঘোষণা করছেন। কেন?\nজাফর ফিরোজ : আপনি কি অডিয়েন্স ছাড়া সেলিব্রেটি দেখেছেন? দেখেননি। অডিয়েন্সের প্রতি একজন সেলিব্রেটির কিন্তু দায়বদ্ধতা থেকেই যায়। আমরা সেই দায়বদ্ধতার কথা চিন্তা করে অডিয়েন্সের জন্য পুরস্কার ঘোষণা করেছি। আমাদের অ্যাপের মাধ্যমে দর্শক পৃথিবীর যেকোনো প্রান্ত থেকেই পছন্দের শিল্পীকে ভোট দিতে পারবেন।\nএনটিভি : কীভাবে নির্বাচন হবে ভাগ্যবান দর্শক?\nজাফর ফিরোজ : ‘গ্র্যান্ড ফিনালে’ সরাসরি সম্প্রচার হবে ‘এমএমলাইভ’ অ্যাপে। লাইভ চলাকালে দর্শকরা ১০ প্রতিযোগী থেকে একজনকে ভোট করতে পারবেন। যাদের ভোটে চ্যাম্পিয়ন নির্বাচিত হবে, তাদের মধ্য থেকে একজন দর্শক পাবেন পুরস্কার। যিনি এই পুরস্কার পাবেন, তাঁর ছবি ও ঠিকানা ‘গ্র্যান্ড ফিনালে’র স্ক্রিনে এবং সেই সঙ্গে ‘এমএমলাইভ’ অ্যাপে প্রদর্শন করা হবে। তাই, যাঁরা অ্যাপ ডাউনলোড করেছেন, গ্র্যান্ড ফিনালের আগেই তাঁদের নিজেদের প্রোফাইল শতভাগ সম্পূর্ণ করতে হবে, যাতে সত্যিকারের ভাগ্যবান বিজয়ীর হাতে পুরস্কার তুলে দিতে আমাদের জন্য সহজ হয়।\nএনটিভি : যে সব প্রতিভাবান শিল্পী এ প্রতিযোগিতার মাধ্যমে বের হয়ে আসবেন, তাঁদের কি শুধু ‘গ্র্যান্ড ফিনালে’ পর্যন্ত নিয়ে আসাই আপনাদের কাজ, নাকি ‘গ্র্যান্ড ফিনালে’র পরও তাঁদের নিয়ে আপনাদের কোনো পরিকল্পনা আছে?\nজাফর ফিরোজ : দেশের সব মিডিয়ার প্রতি আমাদের একটা আপিল আছে। আপনারা জানেন, প্রবাসে যারা থাকে, তাদের অধিকাংশই সাধারণ পরিবার থেকে উঠে আসা। সব সময় নিজেদের সঙ্গে সংগ্রাম করে তাদের চলতে হয়। শিল্পী হওয়ার সম্ভাবনা থাকলেও সেই সম্ভাবনাগুলো দারিদ্র্যের যাঁতাকলে এক সময় নষ্ট হয়ে যায়। পরিবারের মুখে হাসি ফোটাতে নিজের ইচ্ছে চাপা দিয়ে কষ্টকেই বেছে নেয়। আমাদের এ প্রতিযোগিতার মাধ্যমে যে প্রতিভাগুলো বের হয়ে আসবে, আপনারা সেই প্রতিভাগুলোকে আর হারিয়ে যেতে দেবেন না। কিছু লাইট এই প্রবাসী প্রতিভাগুলোর দিকে জ্বালিয়ে রাখুন, যাতে প্রতিভাগুলো বিকশিত হতে পারে।\nএনটিভি : সময় দেওয়ার জন্য ধন্যবাদ।\nজাফর ফিরোজ : আপনাকেও ধন্যবাদ।


কোভিড: খুলনায় দৈনিক সংক্রমণের হার ৮ শতাংশ ছাড়িয়েছে | bangla.bdnews24.com\nPublished: 12 Jan 2022 03:25 PM BdST Updated: 12 Jan 2022 03:25 PM BdST\nবিভাগীয় স্বাস্থ্য দপ্তর জানিয়েছে, সোমবার সকাল ৮টা থেকে মঙ্গলবার সকাল ৮টা পর্যন্ত ৬৩৪ জনের নমুনা পরীক্ষায় ৫১ জনের করোনা শনাক্ত হয়েছে। দৈনিক শনাক্তের হার আট দশমিক শূন্য চার শতাংশ।\nচলতি মাসের শুরু থেকেই খুলনা বিভাগে করোনাভাইরাসে দৈনিক শনাক্তের হার বাড়ছে। গত ২৮ ডিসেম্বর দৈনিক শনাক্তের হার ছিল যেখানে ছিল এক দশমিক ৬৬ শতাংশ; সেখানে ৯ জানুয়ারি দৈনিক শনাক্তের হার দাঁড়ায় পাঁচ দশমিক ৪৫ শতাংশ। এরপর ১০ জানুয়ারি দৈনিক শনাক্তের হার বেড়ে হয় ছয় দশমিক ২৩ শতাংশ।\nএমন অবস্থার পরিপ্রেক্ষিতেই মঙ্গলবার থেকে রাত ৮টার পর নগরের কোনো বিপণিবিতান ও দোকান খোলা রাখা যাবে না বলে জেলা ও মহানগর করোনাভাইরাস প্রতিরোধ কমিটির এক সভায় সিদ্ধান্ত হয়।\nঢিলেঢালাভাবে এ নির্দেশ বাস্তবায়ন শুরু হলেও তা যেন স্বতস্ফূর্তভাবে সবাই বাস্তবায়ন করে তার জন্য তদারকির উপর জোর দিচ্ছে জেলা ও মহানগর করোনাভাইরাস প্রতিরোধ কমিটি। এ ছাড়া জরুরি সভা করেছে বিভাগীয় স্বাস্থ্য অধিদপ্তর।\nমানুষের মধ্যে সচেতনতার অভাবে সংক্রমণ আবার বাড়ছে বলে জানিয়েছেন খুলনা জেলা প্রশাসক মো. মনিরুজ্জামান তালুকদার।\nতিনি বলেন, “মানুষের স্বাস্থ্যসচেতনতা কমে গেছে। সামাজিক দূরত্ব কেউ মানছেন না। মাস্কের ব্যবহার কমে গেছে। ফলে সংক্রমণ বাড়ছে।”\nএমন পরিস্থিতিতে নিত্যপ্রয়োজনীয় কাঁচামাল পরিবহন ও কাঁচামালের আড়ত বাদে রাত ৮টার পর থেকে দোকান ও বিপণিবিতান বন্ধের নির্দেশনা দেওয়া হয়েছে বলে জানান তিনি।\nপ্রশাসনের এই নির্দেশনা ব্যবসায়ীদের মেনে চলার কথা জানিয়েছেন খালিশপুর হাউজিং বাজার দোকান-মালিক সমিতির সভাপতি খোদা বখশ কোরায়শি কাল্লু।\nতিনি বলেন, “করোনার সংক্রমণ প্রতিরোধে সরকার যে সিদ্ধান্ত নেবে, আমরা সেটা মেনে নেব। মঙ্গলবার থেকে নির্দেশনা পাওয়ার পরই তা মেনে চলার চেষ্টা করছেন ব্যবসায়ীরা।”\nস্বাস্থ্য অধিদপ্তরের খুলনা বিভাগীয় পরিচালক মো. মুনজুরুল মুরশিদ বলেন, ২৪ ঘণ্টার হিসেবে মঙ্গলবার খুলনা বিভাগে করোনাভাইরাস শনাক্ত ব্যক্তিদের মধ্যে চুয়াডাঙ্গা জেলায় ছয়, যশোরে ১১, ঝিনাইদহে চার, খুলনায় ১২, কুষ্টিয়ায় ১৭ ও সাতক্ষীরার একজন রয়েছেন।\nএই সময়ে মাগুরা জেলার কোনো নমুনা পরীক্ষা হয়নি। আর মেহেরপুর, নড়াইল ও বাগেরহাটে কারো করোনা শনাক্ত পাওয়া যায়নি। বিভাগের যশোর ও কুষ্টিয়া জেলায় দৈনিক শনাক্তের হার ১০ শতাংশের ওপরে।\nএখন পর্যন্ত বিভাগে মোট করোনাভাইরাসে আক্রান্ত শনাক্ত হয়েছে এক লাখ ১৩ হাজার ৭৬৭ জনের। আক্রান্ত হয়ে মারা গেছেন তিন হাজার ১৯৪ জন।\nবিভাগের মধ্যে প্রথম কোভিড রোগী শনাক্ত হয় ২০২০ সালের ১৯ মার্চ চুয়াডাঙ্গায়। গত বছরের মার্চ থেকে সেপ্টেম্বর পর্যন্ত প্রতিদিনই করোনা শনাক্তের হার পাঁচ শতাংশের ওপরে ছিল। গত বছরের ২২ সেপ্টেম্বর শনাক্তের হার পাঁচ শতাংশের নিচে নামে। এরপর থেকে ডিসেম্বর পর্যন্ত শনাক্তের হার আর কখনও পাঁচের উপরে ওঠেনি।\nমুনজুরুল মুরশিদ বলেন, সামাজিক দূরত্ব না মানায় এবং মাস্ক ব্যবহার না করায় সংক্রমণ কিছুটা বেড়েছে। ওমিক্রনে সংক্রমণের হার বেশি এবং ছড়ায়ও দ্রুত।\n“সংক্রমণ ঠেকাতে সবাইকে সচেতন হতে হবে। ঘর থেকে বের হলে সবাইকে স্বাস্থ্যবিধি অনুসরণসহ মাস্ক ব্যবহার করতে হবে,” যোগ করেন স্বাস্থ্য অধিপ্তরের এই কর্মকর্তা।\nখুলনা বিভাগীয় স্বাস্থ্য অধিদপ্তরের (রোগ নিয়ন্ত্রণ) সহকারী পরিচালক ডা. ফেরদৌসী আক্তার বলেন, সপ্তাহখানেক ধরে বিভাগে করোনা শনাক্তের মাত্রা কয়েকটি জেলায় বাড়তে শুরু করেছে।\nএই বিভাগে ওমিক্রন পরীক্ষার কোনো ব্যবস্থা নেই জানিয়ে তিনি বলেন, “কারও নমুনা পজিটিভ হলে আইইডিসিআরে পাঠানোর সিদ্ধান্ত নেওয়া হয়েছে।”\nওমিক্রনের শঙ্কায় এরই মধ্যে সংশ্লিষ্ট চিকিৎসক-নার্সসহ সবাইকে প্রস্তুত থাকতে বলা হয়েছে বলে জানান খুলনা সিভিল সার্জন নিয়াজ মোহাম্মদ।\nতিনি বলেন, “অক্সিজেন সরবরাহ, ভেন্টিলেটর ব্যবস্থাসহ সব ঠিকঠাক রাখার বিষয়ে কথা হয়েছে।”\nকরোনার প্রথম ও দ্বিতীয় ঢেউয়ের শুরুতে খুলনার সরকারি শেখ আবু নাসের বিশেষায়িত হাসপাতাল, খুলনা মেডিকেল কলেজ হাসপাতাল ও খুলনা জেনারেল হাসপাতালের কোভিড ইউনিট ছিল না।\nপরবর্তী সময়ে খুলনার তিনটি হাসপাতালে করোনা ইউনিটসহ ৩২৫টি শয্যা করা হয় বলে জানান নিয়াজ মোহাম্মদ।\n“সংক্রমণ কমে যাওয়ায় জেনারেল হাসপাতাল এবং আবু নাসের বিশেষায়িত হাসপাতালে কোভিড ইউনিট বন্ধ করে দেওয়া হয়।”\nএখন খুলনা মেডিকেল কলেজ হাসপাতালের ২০০ শয্যার কোভিড ইউনিটের ১৩০ শয্যার কার্যক্রম চালু রয়েছে। চাপ বেড়ে গেলে অবশিষ্ট শয্যাগুলোও চালু করা হবে বলে জানান সিভিল সার্জন।


সিলেটে ক্যান্সার আক্রান্তের ঝুঁকি বেশি সিলেটে ক্যান্সার আক্রান্তের ঝুঁকি বেশি – জগন্নাথপুর টুয়েন্টিফোর\nকামরুল ইসলাম মাহি, সিলেট :: দেশের যেকোন জায়গার চেয়ে সিলেটে ক্যান্সারে আক্রান্ত হওয়ার ঝুঁকি বেশি। ভৌগলিক অবস্থান, চা শ্রমিকসহ বিভিন্ন দরিদ্র জনগোষ্টির আধিক্য, খাদ্যাভ্যাস ও ঝুঁকিপূর্ণ পেশার কারণে এখানে ক্যান্সারের ঝুঁকি বেশি। তবে প্রাথমিক অবস্থায় ক্যান্সার নির্নয় করা গেলে, চিকিৎসার মাধ্যমে সম্পূর্ণ সুস্থ করা সম্ভব। সিলেটে সরকারি-বেসরকারি বেশ কয়েকটি হাসপাতালে ক্যান্সারের আধুনিক চিকিৎসা সেবা দেওয়া হচ্ছে। যেকোন রোগী প্রাথমিক পর্যায়ে আসলে চিকিৎসার মাধ্যমে তাকে সুস্থ করে তোলা সম্ভব।\nবৃহস্পতিবার বিকেলে নগরীর একটি হোটেলে ‘ইন্টারন্যাশনাল কনফারেন্স অব ক্যান্সার এন্ড পেলিয়েটিভ কেয়ার’ শীর্ষক সেমিনারের উদ্বোধনী অনুষ্ঠানে বক্তারা একথা বলেন।\nঢাকার পর সিলেটে জনসচেতনতা ও সেবা বিষয়ে ক্যান্সার বিশেষজ্ঞ চিকিৎসক ও নার্সদের প্রশিক্ষণের জন্য ছয় দিনব্যাপী এই সেমিনারের আয়োজন করা হয়েছে। শুক্রবার থেকে শুরু হওয়া এই সেমিনারে বিশেষজ্ঞ চিকিৎসকদের পাশাপাশি ৫০ জনের মত সেবিকা প্রশিক্ষণ নেবেন।\nবৃহস্পতিবার বিকেলে জাতীয় অধ্যাপক ডা. শায়লা খাতুন প্রধান অতিথি হিসেবে এই সেমিনারের উদ্বোধন করেন। বিশেষ অতিথি ছিলেন হাভার্ড ইউনির্ভাসিটির সহযোগী অধ্যাপক ডা. বিমলাংশু দে, আয়াত এডুকেশনের চেয়ারম্যান তাহসিন আমান ও প্রধান পৃষ্টপোষক নুসরাত আমান।\nঅন্যান্যের মধ্যে বক্তৃতা করেন সিলেট এমএজি ওসমানী মেডিকেল কলেজ হাসপাতালের পরিচালক ব্রিগেডিয়ার জেনারেল একেএম মাহবুবুল হক, ওসমানী মেডিকেল কলেজের অধ্যক্ষ ডা. মুর্শেদ আহমদ চৌধুরী, নর্থইস্ট মেডিকেল কলেজ হাসপাতালের ব্যবস্থাপনা পরিচালক ডা. শাহরিয়ার হোসেন চৌধুরী প্রমুখ। আয়াত এডুকেশন, সিলেট এমএজি ওসমানী মেডিকেল কলেজ, নর্থইস্ট মেডিকেল কলেজ এন্ড হাসপাতাল, আমেরিকার ম্যাসাচুসেটস জেনারেল হাসপাতাল ও বোস্টনের সিমন্স কলেজ যৌথভাবে এই সেমিনারের আয়োজন করেছে।\nএই সেমিনারের পাশাপাশি হাভার্ড ইউনির্ভাসিটির হাভার্ড মেডিকেল স্কুলের স্ত্রীরোগ ও প্রজনন বিশেষজ্ঞ অধ্যাপক ডা. একে গুডম্যান ও সহযোগী অধ্যাপক ডা. বিমলাংশু দে সিলেটের বিভিন্ন হাসপাতালে ক্যান্সার রোগী দেখবেন এবং কয়েকটি অপারেশন করবেন। স্থানীয় চিকিৎসকদের ক্যান্সার বিষয়ে আধুনিক জ্ঞান ও দক্ষতা বৃদ্ধির লক্ষে তারা কাজ করবেন।\nবৃহস্পতিবার উদ্বোধনী পর্বের পর ‘মিট দ্য প্রেস’ অনুষ্ঠানে আয়োজকদের পক্ষ থেকে সাংবাদিকদের বিভিন্ন প্রশ্নের উত্তর দেওয়া হয়। এতে হাভার্ড ইউনির্ভাসিটির হাভার্ড মেডিকেল স্কুলের বিশেষজ্ঞ সেবিকা নিশা ওয়ালি, ডসনিন হেভার্ড ও এমিলি ক্যান্সার রোগীদের সেবা ও প্রশিক্ষনের বিভিন্ন বিষয় তুলে ধরেন। আজ থেকে শুরু হওয়া মূল প্রশিক্ষণের পর অংশগ্রহণকারীরা দেশের অন্যান্য হাসপাতালের সেবিকাদের ক্যান্সার রোগীদের দেখাশোনার ব্যাপারে প্রশিক্ষণ দেওয়ার যোগ্যতা অর্জন করবেন।


প্রকাশিত: ১৫:৩১ ২১ জুন ২০২১ আপডেট: ১৬:০৭ ২১ জুন ২০২১\nপ্লাস্টিক দূষণে পৃথিবীর দমবন্ধ প্রায়\nপ্লাস্টিক দূষণ পৃথিবীতে মহামারি হয়ে দাঁড়িয়েছে। স্থলভাগ থেকে শুরু করে জল, কোথাও রেহাই নেই এই দূষণের হাত থেকে। ১৯৫০ সাল থেকে এখন অবধি মানুষ ৯ বিলিয়ন টন বা ৮১৬ মিলিয়ন কিলোগ্রাম প্লাস্টিক তৈরি করেছে। এর মাত্র ৯ শতাংশ পুড়ে ছাই হয়ে গেছে। কিন্তু বাকি প্লাস্টিক পোড়ানো যায়নি বা পুনর্ব্যবহার করা যায়নি।\nএই সমস্ত প্লাস্টিক সামগ্রীর শেষ আশ্রয়স্থল হচ্ছে সমুদ্র। যা প্রকৃতির জন্য রীতিমতো বিপদের। প্লাস্টিক আবর্জনার কারণে সামুদ্রিক পরিবেশ মারাত্নকভাবে বিপন্ন হচ্ছে; সেখানের অসহায় প্রাণীগুলো মৃত্যুবরণ করছে করুণভাবে। এক সমীক্ষায় দেখা গেছে সমুদ্রে বিচরণকারী কোনো কোনো পাখির পাকস্থলির ৮০% জায়গা প্লাস্টিক বর্জ্যে দখল করতে পারে বা করে থাকে! এগুলো হজম হয় না, যার ফলে আস্তে আস্তে পাখিগুলো না খেতে পেরে করুণভাবে মৃত্যুর মুখে পতিত হয়।\nপ্লাস্টিক পুনঃব্যবহারের নানান উপায় বের করেছে বিজ্ঞানীরা। এরমধ্যে সবচেয়ে উপযোগী হচ্ছে তেল। গাড়ির তেল আবিষ্কার করে বিশ্বকে তাক লাগিয়েছে দেশের একজন কৃষক। এজন্য অবশ্য তিনি ব্যবহার করেছেন পরিত্যক্ত পলিথিন। এবার ফেলে দেওয়া প্লাস্টিকের বোতল থেকেই তৈরি হবে সুগন্ধী ভ্যানিলা! বানানো যাবে আইসক্রিমও।\nনষ্ট করা বা বদলে ফেলা কার্যত অসম্ভব বলে দিনকে দিন পরিবেশকে যা বিষিয়ে তুলছে, সেই প্লাস্টিক দূষণের হাত থেকে রেহাই পাওয়ার আশা জাগাল সাম্প্রতিক একটি আবিষ্কার। যা অনেক কম খরচে বর্জ্য প্লাস্টিককে বদলে দেবে মানুষের অত্যন্ত প্রয়োজনীয় দ্রব্য ভ্যানিলিন-এ। খাদ্য, প্রসাধনী, ওষুধ, ঘর ও আসবাব পরিষ্কার করার জিনিসপত্র এবং বিভিন্ন ভেষজনাশক (হার্বিসাইড) তৈরির জন্য যা অন্যতম উপাদান। বর্জ্য প্লাস্টিককে এভাবে পরিবেশ থেকে সরিয়েও দেওয়া যাবে অনেক কম খরচে। ফলে পুকুর, নদী, সমুদ্র ও মহাসাগরে উত্তরোত্তর বেড়ে চলা বর্জ্য প্লাস্টিকের পরিমাণ নিয়ে নিয়ে যে গভীর উদ্বেগ এখন বিশ্বের সর্বত্র, এই আবিষ্কার আগামী দিনে তার থেকে রেহাই পাওয়ার আলো দেখাতে পারে বলে মনে করছেন বিশেষজ্ঞদের একাংশ।\nএডিনবরা বিশ্ববিদ্যালয়ের বিজ্ঞানীদের গবেষণাপত্রটি প্রকাশিত হয়েছে আন্তর্জাতিক বিজ্ঞান গবেষণা পত্রিকা ‘গ্রিন কেমিস্ট্রি’-তে। বর্জ্য প্লাস্টিককে এই ভাবে মানুষের খুব কাজে লাগার পদার্থে বদলে ফেলে পরিবেশের বিষ হালকা করার জন্য গবেষকরা কাজে লাগিয়েছেন একটি বিশেষ ধরনের ব্যাক্টেরিয়াকে। যার নাম- ‘ই কোলি’। নতুন গবেষণায় ছিলেন স্কটল্যান্ডের দ্য ইউনিভার্সিটি অফ এডিনবার্গের দুজন গবেষক।\nতারাই প্রথম দেখিয়েছেন, এই ব্যাক্টেরিয়ার জিনে কিছু রদবদল ঘটিয়ে যদি তাকে আরও শক্তিশালী করে তোলা যায়, তা হলে ই কোলি খুব সহজেই বাতাস থেকে টেনে নিতে পারে বর্জ্য প্লাস্টিকের বিষ। এর আগে অন্যান্য গবেষণায় জানা গিয়েছিল, প্লাস্টিক ক্ষয়ে গিয়ে দীর্ঘ সময় পরে টেরেফথ্যালিক অ্যাসিডে রূপান্তরিত হয়। এই অ্যাসিড বিষাক্ত। ফলে তা জলভাগ ও পরিবেশের পক্ষে হয়ে ওঠে আরও বিপজ্জনক।\nএই টেরেফথ্যালিক অ্যাসিডকে মানুষের ব্যবহারযোগ্য কোনো পদার্থে এত দিন রূপান্তরিত করা সম্ভব হচ্ছিল না বলেই প্লাস্টিকের দূষণ অত্যন্ত চিন্তার কারণ হয়ে দাঁড়িয়েছে। গবেষকরা জানিয়েছেন, এই মুহূর্তে বিশ্বে প্রতি মিনিটে ১০ লাখ প্লাস্টিকের বোতল বিক্রি হয়। এর মাত্র ১৪ শতাংশকে পুনর্ব্যবহারযোগ্য করা সম্ভব আধুনিক প্রযুক্তিতে। বাকিটা জল ও পরিবেশকে দূষিত করে নানা ভাবে। সেই পুনর্ব্যবহারযোগ্য প্লাস্টিক ব্যবহৃত হয় বস্ত্র ও কার্পেট উৎপাদন শিল্পে।\nভারতকে এই দূষণের হাত থেকে বাঁচাতে সম্প্রতি ‘ইন্ডিয়া প্লাস্টিক চ্যালেঞ্জ— হ্যাকাথন ২০২১’ নামে একটি কর্মসূচি ঘোষণা করেছেন কেন্দ্রীয় পরিবেশমন্ত্রী প্রকাশ জাভড়েকর। প্রধানমন্ত্রী নরেন্দ্র মোদী জানিয়েছেন, তার সরকারের লক্ষ্য, ২০২২ সালের মধ্যেই ভারতকে সিঙ্গল ইউজ, অর্থাৎ এক বার ব্যবহারযোগ্য প্লাস্টিক থেকে মুক্ত করতে হবে। যে সংস্থা ৪০ মাইক্রনের কম ঘনত্বের প্লাস্টিকের ব্যাগ তৈরি করছে, তাদের বিরুদ্ধে শাস্তিমূলক ব্যবস্থা নেয়ারও নির্দেশ দেওয়া হয়েছে। কেন্দ্রীয় দূষণ নিয়ন্ত্রণ পর্ষদের হিসাব অনুযায়ী, দেশে প্রতি দিন গড়ে প্রায় ২৬০০০ টন প্লাস্টিক উৎপন্ন হয়। তার মধ্যে প্রায় ১০০০০ টনই সংগৃহীত হয় না।\nএই উদ্বেগজনক পরিস্থিতিতে এই গবেষণা ভিন্ন মাত্রা পেয়েছে। গবেষকরা দেখেছেন ই কোলি ব্যাক্টেরিয়া ৩৭ ডিগ্রি সেলসিয়াস তাপমাত্রায় এক দিনে বিষাক্ত টেরেফথ্যালিক অ্যাসিডকে সুগন্ধী ভ্যানিলিনে বদলে দিতে পারে। যা ভ্যানিলার প্রধান উপাদান। বিশ্বে এখন ভ্যানিলা মূলত তৈরি করা হয় কয়লা বা খনিজ তেলের মতো জীবাশ্ম জ্বালানি থেকে পাওয়া রাসায়নিক থেকে। প্রয়োজনের তুলনায় যা খুবই অপ্রতুল। কিন্তু জীবাশ্ম জ্বালানিই এখন গভীর উদ্বেগের কারণ হয়ে দাঁড়িয়েছে সভ্যতার। তার ব্যবহারও বন্ধের কথা ভাবা হচ্ছে। আর এই উদ্ভাবন নতুন পথ দেখাবে বলেও আশা করা যায়।


শেরউড আর -872 এইচডিএমআই রিসিভার পর্যালোচনা - হোম থিয়েটাররভিউ - এভি রিসিভার পর্যালোচনা\nশেরউড আর -872 এইচডিএমআই রিসিভার পর্যালোচনা করেছেন\nশেরউড তারা অন্য অনেক এভি সংস্থার জন্য রিসিভার এবং ইলেকট্রনিক্স তৈরি করে এবং কোনও গোপনীয়তা তৈরি করে না এবং এই স্তরের অর্থনীতির সাথে, তাদের নিজস্ব গৃহ ব্র্যান্ডের রিসিভারগুলি বেশ ভাল, বিশেষত দামের জন্য। $ 1,199 এ, শেরউড আর -872 এইচডিএমআই 1.3 রিসিভারটি শীতল সমস্ত বৈশিষ্ট্য সহ লোকে লোড করে আসে যে কোনও ব্লু-রে-গর্বিত চারপাশের শব্দ শব্দকে কখনই চাইবে। আগ্রহী এইচডিএমআই স্যুইচিং? এই $ 1,200 রিসিভারটির চারটি HDMI ইনপুট এবং একটি HDMI আউটপুট রয়েছে। চাই ডলবি ট্রুএইচডি এবং বা ডিটিএস মাস্টার অডিও আপনার 7.1 স্পিকার সিস্টেমের মাধ্যমে পালস করছেন? শেরউড আর -872 এগুলি উভয়ই করতে পারে, পাশাপাশি আপনার লাইব্রেরির কোনও চকচকে ডিস্কে থাকা প্রতিটি অন্যান্য উত্তরাধিকারকে ঘিরে সাউন্ড ফর্ম্যাটটি প্রায়। শেরউডের অভ্যন্তরীণ ড্যাকগুলি আপনার অডিওকে 24/192 রেজোলিউশনে উন্নীত করতে পারে। একটি অভ্যন্তরীণ আছে ফরৌদজা আপনার HDTV এর নেটিভ রেজোলিউশনের সাথে মিলে আপনার কিছু উত্তরাধিকার ভিডিও ফর্ম্যাটকে উচ্চ রেজোলিউশনে স্কেল করতে পারে এমন ভিডিও প্রসেসর।\n• এখানে ক্লিক করে আরও শেরউড পর্যালোচনা পড়ুন।\n• HomeTheatreReview.com থেকে আরও এইচডিএমআই এবং 7.1 এভি রিসিভার রিভিউ পড়ুন\n$ 1,200 ডলারের নীচে ছায়ার জন্য, আপনি এক উপাদানতে এই অনেকগুলি কাটিয়া প্রান্ত বৈশিষ্ট্য পেতে পারেন এই ধারণাটি কেবল অযৌক্তিক। আমি অনুমান করি যে অন্য সবার পণ্য তৈরিতে শেরউডের জন্য সুবিধাগুলি রয়েছে, কারণ যখন আপনি তাদের কাছ থেকে কোনও রিসিভার কিনেছেন, আপনি খুব ন্যায্য দামের জন্য সমস্ত কিছু এবং রান্নাঘরের ডোবা পান।\nAll সমস্ত চ্যানেলে অ্যানালগ রূপান্তরকারীগুলিতে অভ্যন্তরীণ ডিজিটাল 24-বিট 192 কেএইচজেড রয়েছে যা আপনাকে প্রয়োজন এমন একটি সিগন্যাল ইনপুট করার সময় সেই অডিওফিল শব্দ দেয়।\nUp ভিডিও আপ-রূপান্তর আপনিa1,200 রিসিভারের কাছ থেকে প্রত্যাশার চেয়ে ভাল এবং আপনার এইচডিটিভি থেকে প্রাপ্ত কোনও স্কেলিংয়ের চেয়ে সম্ভবত এটি বেশ ভাল।\nপৃষ্ঠা2এ লো পয়েন্ট এবং উপসংহারটি পড়ুন\nচ্যানেল প্রতি 100 ডলার ওয়াট একটি রিসিভারের জন্য বেশ ভাল, তবে যদি আপনার কাছে আরও বড় ঘর থাকে বা দীর্ঘ শ্রুতি সেশনের জন্য ভলিউমটি ক্র্যাঙ্ক করার জন্য কোনও পাঞ্চেন্ট থাকে, তবে আপনি বড় এম্পস এবং / অথবা যুক্ত করে আরও বড় রিসিভার বিবেচনা করতে চাইতে পারেন আপনার ছদ্মবেশে পৃথক মাল্টি-চ্যানেল পরিবর্ধক।\nJust মাত্র এক বছর আগে চারটি এইচডিএমআই ইনপুট ছিল অত্যাধুনিক, তবে অন্যান্য রিসিভার এবং রয়েছে এভি প্র্যাম্পস আজ আরও ইনপুট গর্বিত। এটি খুব সম্ভব যে, একটি সিস্টেমের জন্য ব্লু - রে প্লেয়ার , ডিভিআরের কিছু ফর্ম এইচডিএমআই এর মাধ্যমে সংযুক্ত এবং সম্ভবত গেম কনসোল বা এইচডিএমআই সহ একটি উত্তরাধিকার ডিভিডি প্লেয়ার, চার HDMI 1.3 ইনপুট আপনি সবসময় প্রয়োজন হবে। আপনাকে সেই কল করতে হবে।\nশেরউডের আর -872 সত্যিকারের স্লিপার। আমি ভাবতে পারি না যে তারা এই রিসিভারে আরও কোনও বৈশিষ্ট্য প্যাক করতে পারে তবে আমি এই চিত্তাকর্ষক রিসিভার কী করতে পারে তার তিন-চতুর্থাংশ আলোচনা করতে ব্যর্থ হয়েছি। এইচডিএমআই কেবলগুলির মাধ্যমে সিনেমার চারপাশের ট্র্যাক এবং 1080p ভিডিও বেমিংয়ের জন্য এইচডি অডিও ফর্ম্যাট সহ একটি বিশ্বে শেরউড আর -872 আপনার স্বচ্ছন্দতা ও কৃপাতে আপনার প্রয়োজন প্রতিটি ফর্ম্যাট পরিচালনা করতে প্রস্তুত handle এটি গ্রহীতার এক জাহান্নাম।\nব্লু রে প্লেয়ারগুলিতে তৈরি ওয়াইফাই\nবি & ড 703 পর্যালোচনা\nসনি 400 ব্লু রে চ্যাঞ্জার


কারাগারে ঘুমাতে পারছেন না মিন্নি, অ্যাডজাস্ট হচ্ছে না কারাগারের পানি! - আনন্দ\nকারাগারে ঘুমাতে পারছেন না মিন্নি, অ্যাডজাস্ট হচ্ছে না কারাগারের পানি!\nJune 26, 2021 All Amin আলোচিত 0\nবর’গুনার মো. শাহনেওয়াজ রিফা’ত শরীফ হ-ত্যা মা’ম’লায় তাঁর স্ত্রী আয়শা সিদ্দিকা মিন্নিসহ ছয় আ’সা’মির ফাঁ’সি’র আদেশ দি’য়েছিলেন আ’দালত। খা’লাস পেয়েছেন চারজন। ব’রগুনা জেলা ও দায়রা জজ মো. আছাদুজ্জামান এ রায় ঘো’ষণা করেন।\nনতুন খবর হচ্ছে, রিফাত শরীফ হ-ত্যা-কা-ণ্ডে-র দুই বছর পূর্তি উপলক্ষে গতকাল শুক্রবার (২৫ জুন) এক আলা’পচারিতায় এসব কথা বলেন মিন্নির বাবা। তিনি বলেন, মিন্নির দাঁতে ব্যথা ও মাথা ব্যথাসহ অন্যান্য অনেক উ’পসর্গ রয়েছে। মিন্নি খেতে পারে না, ঘুমাতে পারে না। সব সময় অসুস্থ থাকে। তাই খুব দু’র্বল হয়ে পড়েছে। কা’রাগা’রের পানি পর্যন্ত তার সঙ্গে অ্যা’ডজাস্ট হয় না।\nমিন্নির চিকিৎসার জন্য সংশ্লিষ্ট দফ’তরে আবেদন করেছে কারা কর্তৃপক্ষ। এ আবেদন অনুমোদিত হলে মিন্নিকে বাইরের হাসপাতালে চিকিৎসা দেওয়া হবে। তিনি আরো বলেন, দীর্ঘদিন কা’রাগা’রে থাকার কারণে মিন্নিকে চেনা এখন দু’ষ্কর। মিন্নি কোনোদিন কোনো অ’ভাব দেখেনি।\nতার খাওয়ার অভাব ছিল না, পরার অভাব ছিল না, কোনো শূন্যতাও ছিল না। মিন্নিকে আমি কলেজে নিয়ে যেতাম আবার নিয়ে আসতাম। কেউ বলতে পারবে না- কোনোদিন মিন্নি একা বাইরে বের হয়েছে। মিন্নি আজ মা-বাবা, ভাই-বোন, আত্মীয়-স্বজন থেকে দূরে। তাকে কা’রাগা’রের সে’লে আ’বদ্ধ থাকতে হয়।


'আগামী বছর আরো বড় পরিসরে হবে জয় বাংলা কনসার্ট' | - Desh71\nHome/কালের কণ্ঠ/‘আগামী বছর আরো বড় পরিসরে হবে জয় বাংলা কনসার্ট’ |\nMarch 6, 2021 কালের কণ্ঠ Comments Off on ‘আগামী বছর আরো বড় পরিসরে হবে জয় বাংলা কনসার্ট’ |\nঐতিহাসিক এই দিনটিতে নিয়মিত ‘জয় বাংলা কনসার্ট’ আয়োজন করে আসছে সেন্টার ফর রিসার্চ অ্যান্ড ইনফরমেশনের (সিআরআই) প্রতিষ্ঠান ইয়াং বাংলা। কনসার্টটির নাম বঙ্গবন্ধুর স্লোগান ‘জয় বাংলা’ থেকে গ্রহণ করা হয়েছে, যার মাধ্যমে এই ঐতিহাসিক ভাষণের সমাপ্তি টানেন জাতির পিতা বঙ্গবন্ধু শেখ মুজিবুর রহমান।\nচলতি বছর কনসার্টটি আয়োজন করা হচ্ছে না বৈশ্বিক মহামারির করোনার কারণে। কিন্তু আগামী বছর কনসার্টটি আরো বড় পরিসরে আয়োজন করা হবে বলে ঘোষণা দিয়েছেন সিআরআই’র ট্রাস্টি রাদওয়ান মুজিব সিদ্দিক।\nইয়াং বাংলার মাধ্যমে দেশ জুড়ে তরুণদের বিভিন্ন উন্নয়নমূলক কর্মকাণ্ড ও উদ্যোগ নিয়েও অডিও ভিজুয়াল প্রচার করা হয় কনসার্টে। কনসার্টকে ঘিরে ওয়েস্টার্ন মিউজিক এবং দেশাত্মবোধক গানের মাধ্যমে তরুণদের দেশ প্রেমের যে দীক্ষা প্রদান করা হয় তার অভাব দারুণভাবে অনুভব করছে তরুণরা। এ প্রসঙ্গে ঢাকা বিশ্ববিদ্যালয়ের নৃ-বিজ্ঞান বিভাগের শিক্ষার্থী দুর্জয় দাস বলেন, ‘ইতিহাসের সঙ্গে সম্পৃক্ত এই কনসার্টের আয়োজন হচ্ছে না। ৫০ বছর আগে মুক্তিযুদ্ধকালে গোপন রেডিও স্টেশনে স্বাধীন বাংলা বেতার কেন্দ্রের মাধ্যমে প্রচারিত এই গানগুলো দেশের মানুষকে বিশ্বের জঘন্যতম এক গণহত্যাকালে বেঁচে থেকে যুদ্ধের অনুপ্রেরণা যুগিয়েছে। ১৯৭১ সালে মুক্তিযুদ্ধকালে প্রচারিত সেই গানগুলো বর্তমান সময়ের শিল্পীরা উপস্থাপন করে জয় বাংলা কনসার্টে। এমন একটি আয়োজনে অংশ নিতে পারাটাও দুর্দান্ত একটি বিষয়। এ বছর এমন অসাধারণ এক আয়োজন হচ্ছে না, কিন্তু আরো বড় পরিসরে কনসার্টটি দেখতে চাই আগামী বছর।’\n‘এই দেশের বর্ণাঢ্য সংস্কৃতির বিষয়টি কল্পনা করে নিতে আপনাকে। ১৯৭১ সালে যখন যুদ্ধ চলে, তখন কিছু শিল্পী গান লিখে সুর করে তা গেয়ে শোনায় যা তখনকার মতো এখনো আমাদের অনুপ্রেরণা দিয়ে যায়। জয় বাংলা কনসার্ট যেভাবে সেই গানগুলোকে নতুন রূপে জীবন্ত করে তোলে তা আমার অনেক ভালো লাগে। এই গানগুলোর মূল্যই প্রমাণ করে আমাদের অসাধারণ এক সংস্কৃতি চর্চার কথা। যখন কনসার্টে কোনো ব্যান্ড দল গেয়ে ওঠে ‘পূর্ব দিগন্তে সূর্য উঠেছে, রক্ত লাল, রক্ত লাল, রক্ত লাল; জোয়ার উঠেছে জনসমুদ্রে, রক্ত লাল, রক্ত লাল, রক্ত লাল’, আর তার সঙ্গে কণ্ঠ মিলিয়ে আমরা তরুণরাও যখন গেয়ে উঠি গানটি, আমরা তখন আসলে ১৯৭১ সালের সেই যুদ্ধের ময়দানেই ফেরত চলে যাই। গান, শিল্প এবং সাহিত্যের মাধ্যমে ইতিহাসকে ফিরিয়ে নিয়ে আসার জন্য এমন আরো অনেক উদ্যোগ গ্রহণ করা উচিত আমাদের।’ – বুয়েটের সিএসই বিভাগের শিক্ষার্থী তাহসিন আহমেদ কথাগুলো বলেন।\nশিল্পকলা বিভাগের শিক্ষার্থী হুসেইন রাভি কনসার্ট প্রসঙ্গে বলেন, ‘যখন আপনি যুদ্ধকালীন দেশাত্মবোধক গানের পুরাতন সেই অনুভবগুলোর সঙ্গে একবিংশ শতকের রক ব্যান্ডকে জুড়ে দেন, তখন বেশ উত্তেজনাকর এক অনুভূতি সৃষ্টি হয় সকলের মাঝে।’\nগত বছরের অন্যতম আকর্ষণের বিষয় ছিল হলোগ্রাফিক স্ক্রিনের মাধ্যমে স্টেজে জীবন্ত হয়ে ওঠা জাতির পিতা বঙ্গবন্ধু শেখ মুজিবুর রহমানের ভাষণ প্রদান। তরুণ স্থাপত্যবিদ আতিকুর রহমান বলেন, ‘এটি অবিশ্বাস্য ছিল। সত্যিও বাস্তবতার সঙ্গে এর কোনো পার্থক্য খুঁজে পাইনি। আমাদের প্রজন্মের জন্য ১৯৭১ সালের ৭ মার্চের পরিস্থিতি বোঝাটা একটু কঠিন। দীর্ঘ ২৪ বছর ধরে পাকিস্তানের শোষণ, নির্যাতন, হত্যা ও অবিচারের কারণে ফুঁসছিল এ দেশের মানুষ। সেই সময় ফেরত যাওয়া সত্যিই কঠিন ছিল, যখন বঙ্গবন্ধু মঞ্চে উঠে ভাষণ প্রদান করেন এবং এই নির্যাতনের বিরুদ্ধে অবস্থানের আহ্বান জানান। তার এই কণ্ঠস্বরই তখন স্বাধীনতার দামাম বাজিয়ে দেয়। যেই লাল সবুজের পতাকা নিয়ে আমরা আজ গর্ব করি, যেই মানচিত্র নিয়ে আমরা আজ নিজেদের পরিচয় দেই এবং যেই স্বাধীনতা আমরা আমাদের হৃদয়ে অনুভব করি তার সবই সম্ভব হয়েছিল এই ভাষণের কারণে। এমন একটি বিষয়কে জীবন্ত করে তোলার জন্য জয় বাংলা কনসার্ট দুর্দান্ত এক আয়োজন।’\n১৯৭১ সালের ৭ মার্চ সকল রাস্তার শেষ ঠিকানা ছিল রেসকোর্স ময়দান। বঙ্গবন্ধুরে দেওয়া ঐতিহাসিক ৭ মার্চের ভাষণ, যা বিশ্ব ইতিহাসে দৃষ্টান্ত হয়ে রয়েছে। গণতান্ত্রিকভাবে ভোটে জয়ী হওয়ার পরও ক্ষমতা হস্তান্তর না করায় জাতির পিতা বজ্রকণ্ঠে পাকিস্তানি শোষকদের রুখে দেওয়ার আহ্বান জানান। পাকিস্তানের এই শোষকেরা হত্যা, নির্যাতন ও অবিচারের মাধ্যমে বঙ্গবন্ধু ও বাংলার মানুষের কণ্ঠরোধ করতে চেয়েছিল। কিন্তু শেষ পর্যন্ত ব্যর্থ হয়ে তারা বেছে নেয় ইতিহাসের নিকৃষ্টতম গণহত্যার পথ। বাংলাদেশের মানুষের দুর্বিষহ সেই জীবনের কথা জর্জ হ্যারিসন বর্ণনা করেছেন তার ‘বাংলাদেশ’ গানের মাধ্যমে। এই গণহত্যা ও শোষণের মাধ্যমেও বাংলার মানুষকে দমিয়ে রাখতে পারেনি পাকিস্তানি শোষকেরা। উল্টো শেষ পর্যন্ত পাকিস্তানের সেনাবাহিনী সকলের সামনে নিজেদের মাথা নত করে এই বাংলাদেশ ত্যাগ করতে বাধ্য হয়। বিশ্বের ইতিহাসে এর আগে কখনো কোনো সেনাবাহিনী এভাবে আত্মসমর্পণ করেনি! এমন ঐতিহাসিক এক ঘটনার মাধ্যমে বিশ্বের বুকে স্বাধীন ও সার্বভৌম দেশ হিসেবে ১৯৭১ সালের ১৬ ডিসেম্বর প্রতিষ্ঠা লাভ করে বাংলাদেশ।\nPrevious চমক দেখালেন এমপি মানিক! |\nNext ১৯৭১ সালের ৭ই মার্চের ভাষণ দিতে যাওয়ার আগে বঙ্গবন্ধু শেখ মুজিবুর রহমানকে কথাগুলো বলেছিলেন কে?


অপ্রয়োজনীয় স্পিডব্রেকার অপসারণের নির্দেশ অপ্রয়োজনীয় স্পিডব্রেকার অপসারণের নির্দেশ – সিসি নিউজ\nমঙ্গলবার, ১৯ অক্টোবর ২০২১, ০৬:৫৫ পূর্বাহ্ন\t|\nঅপ্রয়োজনীয় স্পিডব্রেকার অপসারণের নির্দেশ\nঢাকা: নিরাপদ সড়ক সংক্রান্ত মন্ত্রিসভা কমিটির প্রথম বৈঠকেই মহাসড়কের অপ্রয়োজনীয় স্পিডব্রেকার (গতিরোধক) অপসারণের নির্দেশ দেয়া হয়েছে। তবে ঢাকার যানজট নিরসনে এ কমিটি কোনো সিদ্ধান্ত নেয়নি। এ বিষয়ে শিগগিরই একটি বৈঠক করে প্রয়োজনীয় ব্যবস্থা নেয়া হবে বলে বৈঠক সূত্রে জানা গেছে।\nবুধবার বিকেলে সচিবালয়ে জনপ্রশাসন মন্ত্রণালয়ের সভাকক্ষে অনুষ্ঠিত বৈঠক শেষে যোগাযোগ মন্ত্রণালয়ের সচিব এমএএন ছিদ্দিক প্রেসবিফ্রিংয়ে এ কথা জানান। যোগাযোগ মন্ত্রী ওবায়দুল কাদের বৈঠকে সভাপতিত্ব করেন।\nযোগাযোগ সচিব জানান, নবম সংসদের যোগাযোগ মন্ত্রণালয় সংক্রান্ত স্থায়ী কমিটির সুপারিশে নিরাপদ সড়ক সংক্রান্ত মন্ত্রিসভা কমিটি গঠিত হয়। বৈঠকে এ কমিটি পুনর্গঠন করা হয়েছে। এ কমিটির প্রধান বিষয়- জাতীয় ও আঞ্চলিক মহাসড়কে নছিমন, করিমন, ভটভটি চলাচল বন্ধে প্রয়োজনীয় ব্যবস্থা গ্রহণ, যানজট নিরসনে সড়কের ওপর থেকে অবৈধ স্থাপনা অপসারণ।\nসচিব বলেন, মন্ত্রিসভা কমিটির বৈঠকে এসব কমিটিকে কার্যকরভাবে কাজ করতে নির্দেশনা দেয়া হয়েছে। যেসব সড়কের ওপর হাটবাজার রয়েছে তা অপসারণে ব্যবস্থা নেবে এ কমিটি। প্রথমে মাইকিং করে অস্থায়ী স্থাপনা অপসারণ করা হবে। পর্যায়ক্রমে অন্যান্য স্থাপনা অপসারণ করা হবে।\nসভায় কমিটির উপস্থিত ছিলেন- ভূমিমন্ত্রী শামসুর রহমান শরীফ, নৌ-পরিবহনমন্ত্রী শাজাহান খান, রেলপথ মন্ত্রী মো. মুজিবুল হক, অর্থ প্রতিমন্ত্রী এমএ মান্নান, স্বরাষ্ট্র প্রতিমন্ত্রী আসাদুজ্জামান খাঁন এবং পল্লী উন্নয়ন ও সমবায় প্রতিমন্ত্রী মো. মশিউর রহমান রাঙ্গা।


এক মিনিটে আপনি কি কি আমল করতে পারেন – আপনার জিজ্ঞাসা\nপ্রশ্নঃ আমরা অফিসে বা কর্মস্থলে ইবাদত-বন্দেগী ও নেককাজের তেমন কোন সময় পাই না। অফিসের পর বাকী যে সামান্য সময় পাই এর মধ্যে আমরা কি কি আমল করতে পারি এবং এ সময়কে কিভাবে কাজে লাগাতে পারি?\nসময় মানুষের জীবন। সময়কে কখনো অপচয় হতে বা অকাজে নষ্ট হতে দেয়ার মত নয়। প্রজ্ঞাবান ও বুদ্ধিমান সেই ব্যক্তি যে তার সময়ের সদ্ব্যবহার করে। তাই বুদ্ধিমান ব্যক্তি সময়কে অহেতুক কাজে বা অর্বাচীন কথায় ব্যয় করে না।\nবরং তিনি সময়কে প্রশংসনীয় উদ্যোগ ও ভাল কাজের মধ্যে সীমাবদ্ধ রাখেন। যে কাজ আল্লাহকে সন্তুষ্ট করে এবং মানুষের উপকার বয়ে আনে। জীবনের প্রতিটি মিনিটে আপনি একটি করে প্রস্তর স্থাপন করতে পারেন যা আপনার মর্যাদার ভবনকে উচ্চকিত করবে এবং যা দিয়ে আপনার জাতি সৌভাগ্যমণ্ডিত হতে পারবে।\nআপনি যদি মর্যাদার শিখরে পৌঁছুতে চান এবং আপন জাতিকে সৌভাগ্যমণ্ডিত করতে চান তবে আরাম-আয়েশকে না-বলুন এবং অনর্থক কথা ও কাজ পরিহার করুন।\nএক মিনিট সময়ের মাঝে অনেক ভাল কাজ করা যেতে পারে এবং বিশাল সওয়াব পাওয়া যেতে পারে। শুধু আপনার জীবনের এক মিনিট সময় ব্যয় করে আপনি আপনার দানের পরিধি বাড়াতে পারেন, কোন কিছু উপলব্ধি করতে পারেন, কোন কিছু মুখস্থ করতে পারেন, যে কোন নেককাজ করতে পারেন।\nশুধু এক মিনিটেই আপনার ভালো কাজের আমলনামায় এই আমলগুলো লেখা হয়ে যাবে যদি আপনি জানেন কিভাবে এক মিনিট সময়কে কাজে লাগাতে হয় এবং বাস্তবে কাজে লাগান। কবি বলেন:\nযদি তুমি এক মিনিটকে ভুলে যাও তবে এর চেয়ে গুরুত্বপূর্ণ বিষয়ও ভুলে যাবে; বরঞ্চ বাস্তবতাকে ভুলে যাবে।”\nআল্লাহ্‌র ইচ্ছায় এক মিনিটে আপনি যে যে আমলগুলো করতে পারেন নিম্নে এর কিছু প্রস্তাবনা পেশ করা হলো:\n(১) এক মিনিটে আপনি সূরা ফাতিহা মনে মনে দ্রুতগতিতে ৩ বার পড়তে পারেন। কেউ কেউ হিসাব কষে দেখিয়েছেন একবার সূরা ফাতিহা পড়লে ৬০০ টিরও বেশি নেকি পাওয়া যায়। তাই আপনি যদি তিনবার সূরা ফাতিহা পাঠ করেন তবে আল্লাহ্‌র ইচ্ছায় ১৮০০ এর বেশি নেকি হাসিল করবেন। এত নেকী আপনি এক মিনিটেই পাচ্ছেন।\n(২) এক মিনিটে আপনি সূরা ইখলাস (ক্বুল হুওয়াল্লাহু আহাদ) মনে মনে দ্রুতগতিতে ২০ বার পড়তে পারেন। এই সূরা একবার পাঠ করলে কুরআন শরীফের এক তৃতীয়াংশ পড়ার সমান সওয়াব পাওয়া যায়। তাই আপনি যদি এ সূরাটি ২০ বার পাঠ করেন তবে তা ৭ বার কুরআন পড়ার সমতুল্য।\nঅতএব আপনি যদি এ সূরাটি প্রতিদিন এক মিনিটে ২০ বার পাঠ করেন তবে মাসে আপনার ৬০০ বার পাঠ করা হয় এবং বছরে ৭২০০ বার পাঠ করা হয়। যার সওয়াব ২৪০০ বার সম্পূর্ণ কুরআন পড়ার সমতুল্য।\n(৪) এক মিনিটে আপনি আল্লাহর কিতাবের ছোট একটি আয়াত মুখস্থ করতে পারেন।\n(৫) এক মিনিটে আপনি নিম্নোক্ত দোয়াটি ২০ বার পড়তে পারেন।\nلَا إِلَهَ إِلا اللَّهُ وَحْدَهُ لَا شَرِيكَ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ\nএর সওয়াব ইসমাঈল (আঃ) এর বংশের ৮ জন দাসকে আল্লাহর ওয়াস্তে মুক্ত করার সমান।\n(৬) এক মিনিটে আপনি (سُبْحَانَ اللَّهِ وَبِحَمْدِه) ১০০ বার পড়তে পারেন। যে ব্যক্তি একদিনে এই দোয়াটি ১০০ বার পড়ে তার সমস্ত গুনাহ মাফ করে দেয়া হয়; যদিও তা সমুদ্রের ফেনার সমান হয় না কেন।\n(৭) এক মিনিটে আপনি (سُبْحَانَ اللهِ وَبِحَمْدِهِ، ) ও (سُبْحَانَ اللهِ الْعَظِيمِ) ৫০ বার পড়তে পারেন। এ দুটি এমন বাক্য যা পড়তে খুব সহজ; আমলের পাল্লাতে অনেক ভারী হবে; রহমানের নিকটে অতি প্রিয়; যেমনটি বর্ণনা করেছেন ইমাম বুখারী ও ইমাম মুসলিম।\n(৮) নবী সাল্লাল্লাহু আলাইহি ওয়া সাল্লাম বলেছেন: “সুব্‌হানাল্লাহ, আলহামদুলিল্লাহ, লা-ইলাহা ইল্লাল্লাহ, আল্লাহু আক্‌বার পাঠ করা যা কিছুর উপর সূর্য উদিত হয়েছে সবকিছু থেকে আমার নিকট অধিক প্রিয়।”\n[হাদিসটি বর্ণনা করেছেন মুসলিম (২৬৯৫)]আপনি এক মিনিটে বাক্যগুলো ১৮ বারের বেশি পড়তে পারেন। এ বাক্যগুলো আল্লাহর নিকট সবচেয়ে প্রিয়। এগুলো সর্বোত্তম কথা এবং আমলের পাল্লাতে এগুলোর ওজন অনেক বেশি হবে। যেমনটি এ মর্মে বর্ণিত সহীহ হাদিসসমূহে এসেছে ।\n(৯) এক মিনিটে আপনি (لَا حَوْلَ وَلَا قُوَّةَ إِلَّا بِاللَّهِ) (অর্থ- কোন উপায়-সামর্থ্য নেই, কোন শক্তি নেই আল্লাহ ছাড়া) ৪০ বারের বেশি পড়তে পারেন। এ বাক্যটির সওয়াব জান্নাতের জন্য সঞ্চিত অমূল্য রত্ন; যেমনটি বর্ণিত হয়েছে সহীহ বুখারী ও সহীহ মুসলিমে। একই ভাবে এটি কষ্টসাধ্য দায়িত্ব বহন ও কঠিন কাজসমূহ আঞ্জাম দেয়ার ক্ষেত্রে এক মহৌষধ।\n(১০) এক মিনিটে আপনি (لاَ إِلَهَ إِلاَّ الله) (অর্থ- আল্লাহ ছাড়া সত্য কোন উপাস্য নেই) প্রায় ৫০ বার পড়তে পারেন। এটি সর্বশ্রেষ্ঠ বাক্য ও তাওহীদের বাণী। এটি কালিমায়ে তাইয়্যেবা (উত্তম বাণী) ও সুদৃঢ় বাক্য। যে ব্যক্তির শেষ কথা হবে এই বাক্য তিনি জান্নাতে প্রবেশ করবেন। এছাড়াও এর ফজিলত ও মর্যাদার ব্যাপারে আরও অনেক বর্ণনা রয়েছে।\n(১১) এক মিনিটে আপনি (سُبْحَانَ اللَّهِ وَبِحَمْدِهِ عَدَدَ خَلْقِهِ، وَرِضَى نَفْسِهِ، وَزِنَةَ عَرْشِهِ، وَمِدَادَ كَلِمَاتِهِ) (আল্লাহর পবিত্রতা ও প্রশংসা তাঁর সৃষ্টিকুলের সংখ্যার সমান, তাঁর সন্তুষ্টির সমান, তাঁর আরশের ওজনের সমান, তাঁর বাক্যমালার কালির সমান) এ দোয়াটি ১৫ বারের বেশি পড়তে পারেন। সাধারণ তাসবীহ ও যিকিরের চেয়ে এ বাক্যগুলো পাঠ করার সওয়াব অনেকগুণ বেশি যেমনটি নবী সাল্লাল্লাহু আলাইহি ওয়া সাল্লাম হতে সহীহ হাদিসে সাব্যস্ত হয়েছে।\n(১২) এক মিনিটে আপনি আল্লাহর কাছে ১০০ বারের বেশি ইসতিগফার বা ক্ষমা প্রার্থনা করতে পারেন তথা (أَسْتَغْفِرُ اللَّهَ) পড়তে পারেন। এর ফজিলত আপনার অজানা নয়। এটি ক্ষমা প্রাপ্তি ও জান্নাতে প্রবেশের উপায়। এটি সুখময় জীবন, শক্তি বৃদ্ধি, বিপদ-আপদ রোধ, সকল কাজ সহজীকরণ, বৃষ্টি বর্ষণ, সম্পদ ও সন্তানের বৃদ্ধি ইত্যাদির মাধ্যম।\n(১৩) এক মিনিটে আপনি সংক্ষেপে কিছু কথা বলতে পারেন যা দ্বারা আল্লাহ হয়ত এমন কোন কল্যাণের পথ খুলে দিবেন যা আপনি ভাবতেও পারেননি।\n(১৪) এক মিনিটে আপনি নবী সাল্লাল্লাহু আলাইহি ওয়া সাল্লাম এর উপর ৫০ বার দরূদ পাঠ করতে পারেন। শুধু পড়বেন “সাল্লাল্লাহু আলাইহি ওয়া সাল্লাম”। এর প্রতিদানে আল্লাহ আপনার উপর ৫০০ বার সালাত (রহমত) পাঠাবেন। কারণ একবার দরুদ পাঠ করলে আল্লাহ ১০ বার এর প্রতিদান দেন।\n(১৫) এক মিনিটে আপনার মন আল্লাহর কৃতজ্ঞতা, তাঁর ভালবাসা, তাঁর ভয়, তাঁর প্রতি আশা এবং তাঁর প্রেমে উদ্বেল হয়ে উঠতে পারে। এর মাধ্যমে আপনি উবূদিয়্যাহ্ (আল্লাহর দাসত্ব) এর স্তরসমূহ অতিক্রম করতে পারেন; হতে পারে সে সময় আপনি হয়ত আপনার বিছানায় শুয়ে আছেন অথবা কোন পথ ধরে হেঁটে যাচ্ছেন।\n(১৬) এক মিনিটে আপনি সহজবোধ্য উপকারী কোনো বইয়ের দুই পৃষ্ঠার বেশি পড়তে পারেন।\n(১৭) এক মিনিটের টেলিফোন যোগাযোগের মাধ্যমে আপনি ‘সিলাতুর রাহেম’ বা আত্মীয়তার সম্পর্ক রক্ষার আমল পালন করতে পারেন।\n(১৮) এক মিনিটে আপনি দুই হাত তুলে ব্যাপক অর্থবোধক দোয়াগুলো হতে পছন্দমত যে কোন দোয়া করতে পারেন।\n(১৯) এক মিনিটে আপনি কয়েকজন ব্যক্তিকে সালাম দিতে পারেন ও তাদের সাথে মুসাফাহা করতে পারেন।\n(২৫) এই এক মিনিটের সদ্ব্যবহার অবহেলায় কাটানো বাকি সময়গুলোর সদ্ব্যবহার করার অনুপ্রেরণা হিসাবে কাজ করতে পারে।\nইমাম শাফেয়ী রাহিমাহুল্লাহ বলেন:\n“যখন ঘুমন্ত লোকেরা ঘুমিয়ে থাকে তখন আমি আমার চোখের অশ্রু ফেলি এবং শ্রেষ্ঠ কবিতার একটি চরণ বারবার আওড়াতে থাকি।\nকোন জ্ঞান অর্জন ছাড়া রাতগুলো কেটে যাবে এবং আমার জীবন থেকে হিসেব করা হবে- এটি কি সময়ের অপব্যয় নয়? ”\nপরিশেষে জানুন আপনার ইখলাস (একনিষ্ঠতা) ও আল্লাহর নজরদারির অনুভূতির ভিত্তিতে আপনার প্রতিদান বাড়বে, আপনার নেকীর সংখ্যা বৃদ্ধি পাবে।\nজেনে রাখুন, এই আমলগুলোর বেশিরভাগের ক্ষেত্রেই আপনাকে তেমন কিছু করতে হবে না। এগুলোর জন্য আপনার পবিত্রতার প্রয়োজন নেই, ক্লান্তি বা কায়িক শ্রম নেই। বরং আপনি এ আমলগুলো করতে পারেন যখন আপনি পায়ে হেঁটে চলছেন অথবা গাড়িতে চড়ে কোথাও যাচ্ছেন অথবা শুয়ে আছেন অথবা দাঁড়িয়ে আছেন অথবা বসে আছেন অথবা কারও জন্য অপেক্ষা করছেন।\nএকইভাবে এ আমলগুলো সুখী হওয়ার উপকরণ, আত্মপ্রশান্তির মাধ্যম, চিন্তা ও দুঃশ্চিন্তা দূর করার উপায়। আল্লাহ আমাদেরকে ও আপনাদেরকে তাঁর সন্তুষ্টি অর্জন করার তাওফিক দিন। আমাদের নবীর প্রতি আল্লাহর রহমত ও শান্তি বর্ষিত হোক।\nড. মুহাম্মদ বিন ইব্রাহিম আল-হামাদ প্রণীত ‘এক মিনিটকে কাজে লাগানোর সর্বোত্তম উপায়’ শীর্ষক লিফলেট থেকে সংকলিত.\nসূত্র: শাইখ মুহাম্মদ সালেহ আল-মুনাজ্জিদ, ইসলাম জিজ্ঞাসা ও জবাব


অবশেষে শিক্ষামন্ত্রী হচ্ছেন ডা. দিপু মনি - Daily Result BD\nঅবশেষে শিক্ষামন্ত্রী হচ্ছেন ডা. দিপু মনি\nঅবশেষে শিক্ষামন্ত্রী হচ্ছেন ডা. দিপু মনি । চাঁদপুর সদর থেকে নির্বাচিত ডা. দিপু মনি গত মেয়াদে সরকারের পররাষ্ট্র মন্ত্রীর দায়িত্ব পালন করেন। প্রধানমন্ত্রীর ঘনিষ্ঠ হওয়ায় এবার তার ভাগ্যে শিক্ষা মন্ত্রণালয়ের দায়িত্ব পড়তে পারে বলে সূত্রে জানা গেছে।\nএকাদশ জাতীয় সংসদ নির্বাচনে সংসদ সদস্য হিসেবে বিজয়ীরা এরই মধ্যে শপথ নিয়েছেন। সোমবার (৭ জানুয়ারি) তাদের মধ্য থেকে ৪৬ মন্ত্রী-প্রতিমন্ত্রী ও উপ-মন্ত্রী নিয়ে গঠিত হচ্ছে সরকার। মন্ত্রিপরিষদ গঠনের জন্য রোববার থেকে শপথের ডাক শুরু হয়েছে তাদের। আওয়ামী লীগ সভানেত্রী ও প্রধানমন্ত্রী শেখ হাসিনাই চতুর্থবারের মতো প্রধানমন্ত্রী হচ্ছেন। শেখ হাসিনাকে প্রধান করে মন্ত্রিসভার তালিকায় সম্মতি দিয়েছেন রাষ্ট্রপতি।\nইতিমধ্যে মন্ত্রিপরিষদ বিভাগ থেকে শপথ নেওয়ার জন্য ফোন পেয়েছেন ওবায়দুল কাদের, খালিদ মাহমুদ চৌধুরী, জুনায়েদ আহমেদ পলক, আনিসুল হক, আসাদুজ্জামান খান কামাল, টিপু মুন্সি, জাহিদ হাসান রাসেল, মহিবুল হাসান চৌধুরী নওফেল, নসরুল হামিদ, ড. আব্দুর রাজ্জাক, বীর বাহাদুর উ শৈ সিং, শাহরিয়ার আলম, শ ম রেজাউল করিম, এনামুল হক শামীম, আ হ ম মুস্তফা কামাল, ডা. দীপু মণি, এম এ মান্নান, গোলাম দস্তগীর গাজী, তাজুল ইসলাম, মন্নুজান সুফিয়ান, এ কে এম আব্দুল মোমেন, মতিয়া চৌধুরী, ইমরান আহমেদ, সাইফুজ্জান চৌধুরী জাবেদ, সাধন চন্দ্র মজুমদার,শাহাব উদ্দিন, মুরাদ হাসান, আশরাফ আলী খান খসরু,ডা. এনামুর রহমান, আ স ম ফিরোজ, র আ ম ওবায়দুল মুক্তাদিন চৌধুরী, মোস্তফা জব্বার,আ ক ম মোজাম্মেল হক, ড. হাছান মাহমুদ, স্বপন ভট্টাচার্য।মন্ত্রিপরিষদ বিভাগের একটি নির্ভরযোগ্য সূত্র এ তথ্য জানিয়েছে।\nসোমবার বিকেল সাড়ে ৩টায় বঙ্গভবনে নতুন মন্ত্রিসভা শপথ নেবে। এর আগে নতুন মন্ত্রিসভায় কারা স্থান পাচ্ছেন, তাদের নাম জানাতে রোববার বিকেল ৫টায় সচিবালয়ে সংবাদ সম্মেলন ডেকেছেন মন্ত্রিপরিষদ সচিব\nনতুন মন্ত্রিসভায় কারা স্থান পাচ্ছেন তা জানাতে রোববার (৬ জানুয়ারি) বিকেল ৫টায় সংবাদ সম্মেলন ডেকেছেন মন্ত্রিপরিষদ সচিব। প্রথমবারের মতো শপথের আগে নতুন মন্ত্রিসভার সদস্যদের নাম ঘোষণা করা হচ্ছে। বঙ্গভবনে নতুন মন্ত্রিসভার সদস্যরা শপথ নেবেন সোমবার (৭ জানুয়ারি) বিকেল সাড়ে ৩টায় । মন্ত্রিপরিষদ সচিব মোহাম্মদ শফিউল আলম এ তথ্য জানিয়েছেন।\nজাতীয় ঐক্যফ্রন্টের এমপিরা ছাড়া বৃহস্পতিবার (৩ জানুয়ারি) নবনির্বাচিত সংসদ সদস্যরা শপথ নেন।\nরাষ্ট্রপতি বঙ্গভবনে প্রথমে প্রধানমন্ত্রীকে শপথ বাক্য পাঠ করাবেন। এরপর মন্ত্রী, প্রতিমন্ত্রী ও উপমন্ত্রীদের শপথ বাক্য পাঠ করাবেন রাষ্ট্রপতি। শপথের পর মন্ত্রিপরিষদ বিভাগ থেকে দপ্তর বণ্টন করে প্রজ্ঞাপন জারি করা হবে।\n২০১৪ খ্রিস্টাব্দের ৫ জানুয়ারি বিএনপির বর্জনের মধ্যেই দশম জাতীয় সংসদের নির্বাচন হয়। ১২ জানুয়ারি গঠিত হয় নতুন মন্ত্রিসভা। তখন শেখ হাসিনাকে প্রধানমন্ত্রী করে ৪৮ সদস্য বিশিষ্ট নতুন মন্ত্রিসভা গঠন করা হয়। ওই সরকারে প্রধানমন্ত্রী ছাড়া ২৯ জন মন্ত্রী, ১৭ প্রতিমন্ত্রী এবং দু’জন উপমন্ত্রী ছিলেন। পরে কয়েক দফা মন্ত্রিসভায় রদবদল আনা হলে শেষ পর্যন্ত মন্ত্রিসভার আকার দাঁড়ায় ৫২ সদস্যের। তবে নির্বাচনের আগে টেকনোক্র্যাট চার মন্ত্রী পদত্যাগ করেন।


স্টিভ টিকোলো: কেনিয়ান ক্রিকেটের পোস্টার বয় - IT Protidin\nwritten by admin June 25, 2020 86 views\n‘ছোট দলের বড় তারকা’ প্রসঙ্গটি উঠলেই সবার আগে যার নাম মাথায় আসে তিনি হলেন স্টিভ টিকোলো। দেশের হয়ে সবচেয়ে বেশি ম্যাচ, সবচেয়ে বেশি রান ও দ্বিতীয় সর্বোচ্চ উইকেটের মালিক টিকোলোকে বলা হয় কেনিয়ান ক্রিকেটের প্রবাদপুরুষ। টিকোলোর হাত ধরেই ক্রিকেট মানচিত্রে একটা শক্ত অবস্থান গড়ে তুলতে সক্ষম হয়েছিল কেনিয়া। ১৯৯৪ সালের আইসিসি ট্রফি জিতে ১৯৯৬ বিশ্বকাপে খেলার যোগ্যতা অর্জন, প্রথম বিশ্বকাপেই ওয়েস্ট ইন্ডিজকে হারিয়ে অঘটনের জন্ম দেয়া, ২০০৩ বিশ্বকাপের শেষ চারে জায়গা করে নেয়া — কেনিয়ান ক্রিকেটের প্রতিটি অর্জনের সাথে ওতপ্রোতভাবে জড়িয়ে আছে স্টিভ টিকোলোর নাম।\nকেনিয়ার সাবেক অধিনায়ক জিমি কামান্ডের ভাষায়, “এই মানুষটির কাছে কেনিয়ান ক্রিকেট চিরঝণী। কেনিয়ার ক্রিকেটে যা কিছু অর্জন, সব সম্ভব হয়েছে টিকোলোর জন্য।”\nসেযুগের অনেকের মতে, ফর্মের তুঙ্গে থাকা স্টিভ টিকোলো নাকি এতটাই দুর্দান্ত খেলোয়াড় ছিলেন যে বিশ্বের যেকোন দলের হয়ে খেলার যোগ্যতা রাখতেন! তাঁকে ভারতীয় ‘মাস্টার ব্লাস্টার’ শচীন টেন্ডুলকারের সাথেও তুলনা করতেন কেউ কেউ। এর পেছনে অবশ্য যথেষ্ট কারণ ছিল; সহযোগী দেশগুলোতে যে টিকোলো মানের ব্যাটসম্যান আর একজনও ছিল না, এমনকি বাংলাদেশেও না!\nক্রিকইনফোর বিশিষ্ট কলাম লেখক মার্টিন উইলিয়ামসনের ভাষায়, “In his full flow, he can beapunishing player at any level. It isameasure of his ability and standing that Steve Tikolo has epitomised Kenyan cricket.”\n১৯৭১ সালের ২৫ জুন, কেনিয়ার নাইরোবির একটি স্বনামধন্য ক্রিকেট পরিবারে জন্মগ্রহণ করেন স্টিভ টিকোলো। পুরো নাম স্টিফেন ওগোনজি টিকোলো, সতীর্থদের কাছে পরিচিত ছিলেন গানজি (যিনি বন্দুক চালনায় পারদর্শী) নামে। বড় দুই ভাই টম ও ডেভিড আন্তর্জাতিক ক্রিকেটে প্রতিনিধিত্ব করেছেন কেনিয়ার হয়ে, স্টিভও হেঁটেছেন তাঁদের দেখানো পথেই। ১৯৯৬ বিশ্বকাপে তো তিন ভাই-ই খেলেছেন একসঙ্গে!\nআমাদের সুপারম্যান পড়তে ক্লিক করুন।\nকেনিয়ার ইতিহাসে অবিসংবাদিত সেরা ব্যাটসম্যান টিকোলো ছিলেন মিডল অর্ডারে দলের প্রধান ভরসা। ক্যারিয়ার জুড়ে অনেক নামীদামী বোলারকে সামলেছেন শক্ত হাতে। বোলার যেই হোক, বাজে বলকে যথোপযুক্ত শাস্তি দিতে কখনও কার্পণ্য করতেন না।\nস্পিনের বিপক্ষে ফুটওয়ার্ক এবং পেসের বিপক্ষে আই রিফ্লেক্স নির্ভর ব্যাটসম্যান ছিলেন স্টিভ টিকোলো। যখন ছন্দে থাকতেন, তাঁকে ব্যাটিং করতে দেখাটা ছিল চোখের জন্য প্রশান্তি। ফ্লিক, কাভার ড্রাইভ, সুইপ, ইনসাইড আউটসহ প্রায় সব ধরনের ক্রিকেটীয় শট ছিল টিকোলোর হাতে। তাঁর ব্যাটিংয়ে একটা ক্যারিবিয়ান ফ্লেভার পাওয়া যেত বলেও মন্তব্য করেছেন কেউ কেউ। আমরা যারা নব্বইয়ের দশকে বড় হয়েছি, তাঁরা খুবই সৌভাগ্যবান যে চোখের সামনে এই মানুষটার খেলা দেখতে পেয়েছি।\nস্টিভ টিকোলোর বোলিং স্টাইল ছিল ডানহাতি স্লো মিডিয়াম। ক্যারিয়ারের শেষদিকে এসে অবশ্য ক্রিস গেইলের মত জেন্টল অফ স্পিনার হয়ে যান। ওয়ানডেতে ৩২ গড়ে ৯৪ উইকেট আর ৪.৭৩ ইকোনোমি রেটই বলে দেয় যে বল হাতেও তিনি ছিলেন ‘মোর দ্যান ইউজফুল’।\n১৯৯৬ বিশ্বকাপে ভারতের বিপক্ষে ম্যাচ দিয়ে টিকোলোর আন্তর্জাতিক ক্রিকেটে পথচলার শুরু। অভিষেকেই নিজের প্রতিভা ও ব্যাটিং দক্ষতা দিয়ে মুগ্ধ করেছিলেন সবাইকে। তিন নম্বরে নেমে উপহার দিয়েছিলেন ৮৩ বলে ৬৫ রানের মনোমুগ্ধকর এক ইনিংস। যেখানে দলের বাকি ব্যাটসম্যানদের কেউ ত্রিশের কোটাই পার হতে পারে নি!\nসেই ১৯৯৬ বিশ্বকাপেই ইতিহাসের অন্যতম বড় অঘটন দেখেছিল ক্রিকেট বিশ্ব। ভারতের পুনেতে এক লো-স্কোরিং ম্যাচে ‘পুঁচকে’ কেনিয়া হারিয়ে দিয়েছিল দুইবারের ‘বিশ্ব চ্যাম্পিয়ন’ ওয়েস্ট ইন্ডিজকে! কেনিয়ার ১৬৬ রানের জবাবে অলআউট হবার আগে ওয়েস্ট ইন্ডিয়ানরা করতে পেরেছিল মাত্র ৯৩ রান! কেনিয়ার ইনিংসে ব্যক্তিগত সর্বোচ্চ ছিল ২৯ রান। ব্যাটসম্যানের নামটা আন্দাজ করতে পারছেন বোধ হয়, স্টিভ টিকোলো! এমনকি দু’দল মিলিয়ে ম্যাচের একমাত্র ছক্কাটাও টিকোলোই মেরেছিলেন!\nতবে ২৯ কিংবা ৬৫ নয়, নিজের বিশ্বকাপ ক্যারিয়ারের সেরা ইনিংসটা তিনি খেলেছিলেন ক্যান্ডিতে শ্রীলঙ্কার বিপক্ষে। ৯৫ বলে ৯৬ রানের চোখ ধাঁধানো সেই ইনিংসটি সাজানো ছিল ৯ বাউন্ডারি ও ৪ ছক্কায়!\nএবারে আসি ১৯৯৭ সালের আইসিসি ট্রফি প্রসঙ্গে। ফাইনালে বাংলাদেশের বিপক্ষে ২৪১ রানের চ্যালেঞ্জিং স্কোর দাঁড় করিয়েছিল কেনিয়া। ২৪১ রানের মধ্যে টিকোলো একাই করেছিলেন ১৪৭! এক ডজন বাউন্ডারির সাথে ছক্কা মেরেছিলেন ৫টা! মালয়েশিয়ার কুয়ালালামপুরে অনুষ্ঠিত বৃষ্টিবিঘ্নিত ফাইনালে শেষ পর্যন্ত জিতেছিল বাংলাদেশই; তবে টিকোলোর ১৪৭ রানের অনবদ্য ইনিংসটি জিতেছিল মন!\nউল্লেখ্য, সেবার রানার্সআপ হয়েও ১৯৯৯ বিশ্বকাপের মূল পর্বে জায়গা করে নেয় কেনিয়া; প্রথমবারের মত অর্জন করে ওয়ানডে স্ট্যাটাস। যার অন্যতম নেপথ্য কারিগর ছিলেন স্টিভ টিকোলো। মরিস ওদুম্বের (৫১৭) পর টুর্নামেন্টের দ্বিতীয় সর্বোচ্চ ৩৯২ রান এসেছিল টিকোলোর ব্যাট থেকে।\n১৯৯৮ সালে বাংলাদেশ এবং কেনিয়াকে নিয়ে একটি ত্রিদেশীয় সিরিজ আয়োজন করেছিল ভারত। সেই টুর্নামেন্টেই ভারতকে হারিয়ে আরও একটি বড় অঘটনের জন্ম দেয় কেনিয়া।\nব্যাঙ্গালোরে অনুষ্ঠিত প্রথম ম্যাচটা ভারত অনায়াসে জিতলেও ৯২ বলে ৭৭ রানের একটি দর্শনীয় ইনিংস উপহার দেন স্টিভ টিকোলো। চেন্নাইতে পরের ম্যাচে বাংলাদেশের বিপক্ষে জয়সূচক ৬৫ রান ও ২ উইকেট নিয়ে ক্যারিয়ারে প্রথমবারের মতো জিতে নেন ম্যাচসেরার পুরষ্কার। তারপর গোয়ালিয়রে নিজেদের তৃতীয় ম্যাচে ভারতকে ৬৯ রানের বড় ব্যবধানে হারিয়ে ইতিহাস গড়ে কেনিয়া। ব্যাট হাতে মাত্র ২১ রান করলেও বল হাতে তিন উইকেট নিয়ে ভারত বধে সামনে থেকে নেতৃত্ব দেন স্টিভ টিকোলো। টানা দ্বিতীয়বারের মত হন ম্যাচসেরা!\nসেই ম্যাচে টিকোলোর বোলিং ফিগার ছিল ১০-০-২৯-৩। ভারতীয় ইনিংসের টপ স্কোরার রাহুল দ্রাবিড়ের (৩৩) মহামূল্যবান উইকেটটাও গিয়েছিল টিকোলোর ঝুলিতে।\n১৯৯৯ সালে ঢাকায় বাংলাদেশ, জিম্বাবুয়ে এবং কেনিয়াকে নিয়ে আয়োজিত ত্রিদেশীয় সিরিজে ক্যারিয়ারের প্রথম ওয়ানডে সেঞ্চুরির দেখা পান স্টিভ টিকোলো। তাঁর ১১১ বলে অপরাজিত ১০৬ রানের দুর্দান্ত ইনিংসের সৌজন্যেই বাংলাদেশকে হেসেখেলে হারায় কেনিয়া।\nসেঞ্চুরির আশা জাগিয়েছিলেন জিম্বাবুয়ের বিপক্ষে পরের ম্যাচেও। জিম্বাবুয়ের বেঁধে দেয়া ২৮১ রানের লক্ষ্যে খেলতে নেমে টিকোলো-ওদুম্বে জুটির দৃঢ়তায় জবাবটা বেশ শক্ত হাতেই দিচ্ছিল কেনিয়া। কিন্তু ১৫০ রানের মাথায় টিকোলোর বিদায়ের পরই হুড়মুড় করে ভেঙে পড়ে কেনিয়ান ইনিংস। টিকোলোর ব্যাট থেকে আসে ৮৭ বলে ৭৮ রানের স্ট্রোক ঝলমলে একটি ইনিংস।\nব্যাট হাতে পাওয়া ছন্দটা টিকোলো ধরে রেখেছিলেন ১৯৯৯ বিশ্বকাপেও। ইংল্যান্ড ও ভারতের বিপক্ষে হাঁকিয়েছিলেন ‘ব্যাক টু ব্যাক’ হাফ সেঞ্চুরি। ক্যান্টারবারিতে ইংল্যান্ডের বিপক্ষে ৭১ রানের ইনিংস খেলার পর ব্রিস্টলে ভারতের বিপক্ষে করেন ৫৮ রান। ইংল্যান্ডের বিরুদ্ধে পরাজিত দলের সদস্য হয়েও জিতে নেন ম্যাচসেরার পুরস্কার।\nএকই বছর নাইরোবিতে একটি ত্রিদেশীয় টুর্নামেন্টে ‘শক্তিশালী’ দক্ষিণ আফ্রিকার বিপক্ষে আরেকটু হলেই অঘটন ঘটিয়ে ফেলছিল কেনিয়া! প্রোটিয়াদের দেয়া ২২১ রানের টার্গেটে খেলতে নেমে একপর্যায়ে কেনিয়ার সংগ্রহ ছিল ৪ উইকেটে ১৫৬। কিন্তু শেষ পর্যন্ত তারা অলআউট হয় ১৯৬ রানে! ৮৫ বলে সর্বোচ্চ ৬৭ রান এসেছিল টিকোলোর ব্যাট থেকে।\n২০০১ সালে ওয়েস্ট বিপক্ষে তিন ম্যাচ ওয়ানডে সিরিজের শেষ ম্যাচ। সেদিন টিকোলোর ব তলোয়ার। ৬ চার ও ৩ ছক্কায় করলেন ৫৭ বলে ৭১! কিন্তু এতকিছুর পরেও দলের হোয়াইটওয়াশ এড়াতে পারেন নি তিনি।\nএকই বছর দক্ষিণ আফ্রিকায় আয়োজিত ত্রিদেশীয় সিরিজে ভারতকে দ্বিতীয়বার হারানোর আনন্দে ভাসে পূর্ব আফ্রিকার দেশটি। রবীন্দু শাহ, কেনেডি ওটিয়েনো আর থমাস ওডোয়োর ফিফটিতে কেনিয়া জিতেছিল ৭০ রানে। স্টিভ টিকোলোর ব্যাট থেকে এসেছিল ২৭ রান।\nদক্ষিণ আফ্রিকার বিপক্ষে পরের ম্যাচে লড়াই করে হারলেও ৮৩ বলে অপরাজিত ৬৮ রানের সাহসী ইনিংস খেলে নিজের জাত চেনাতে একদমই ভুল করেন নি স্টিভ টিকোলো।\n২০০২ সালে প্রথমবারের মতো কেনিয়ার অধিনায়ক মনোনীত হন স্টিভ টিকোলো। একই বছর শ্রীলঙ্কায় অনুষ্ঠিত আইসিসি চ্যাম্পিয়নস ট্রফিতে ওয়েস্ট ইন্ডিজ এবং দক্ষিন আফ্রিকার কাছে হেরে গ্রুপ পর্ব থেকেই বিদায় নেয় কেনিয়া। তবে দল হারলেও হারেন নি টিকোলো। ওয়েস্ট ইন্ডিজের বিপক্ষে ৯১ বলে ৯৩ আর সাউথ আফ্রিকার বিপক্ষে করেন ৮৪ বলে ৬৯ রান।\nকেনিয়ার ক্রিকেট ইতিহাসের সবচেয়ে বড় সাফল্যটি ধরা দেয় ২০০৩ বিশ্বকাপে। স্টিভ টিকোলোর সুযোগ্য নেতৃত্বে আসরের সেমিফাইনালে উঠে গিয়েছিল কেনিয়া। শেষ চারে ওঠার পথে তারা হারিয়েছিল বাংলাদেশ, শ্রীলংকা ও জিম্বাবুয়ের মত টেস্ট খেলুড়ে দলকে। সেমিতে ভারতের কাছে হেরে গেলেও কেনিয়ানরা বিদায় নিয়েছিল মাথা উঁচু করেই।\nআগের দুই আসরের মত এবারেও ব্যাট হাতে উল্লেখযোগ্য অবদান রেখেছিলেন টিকোলো। টুর্নামেন্ট সেরা অস্ট্রেলিয়ার শক্তিশালী বোলিং আক্রমণের বিপক্ষে ৫১ আর সেমিফাইনালে ভারতের বিপক্ষে তাঁর ব্যাট থেকে এসেছিল ৫৬ রান। এছাড়া কানাডার বিপক্ষে খেলেন ৪২ রানের আরেকটি গুরুত্বপূর্ণ ইনিংস।\nশ্রীলঙ্কা, বাংলাদেশ ও জিম্বাবুয়ের বিপক্ষে জেতা ম্যাচগুলোতে ব্যাটিংয়ে রান পেলেও টিকোলো জ্বলে উঠেছিলেন বল হাতে। বাংলাদেশের বিপক্ষে ৩টি এবং জিম্বাবুয়ে ও শ্রীলঙ্কার বিপক্ষে পেয়েছিলেন ২টি করে উইকেট।\nতবে সবচেয়ে স্মরণীয় উইকেট দুটো পেয়েছিলেন ভারত এবং ওয়েস্ট ইন্ডিজের বিপক্ষে ম্যাচে। উইকেট দুটো যে ছিল টেন্ডুলকার আর লারার!\n২০০৩ বিশ্বকাপটা হতে পারত কেনিয়ার ক্রিকেট ইতিহাসে সবচেয়ে বড় টার্নিং পয়েন্ট। এত বড় অর্জন, অথচ তার ফলাফল ছিল শূন্য। কেনিয়ার টেস্ট স্ট্যাটাসপ্রাপ্তির জোর দাবি ওঠা সত্ত্বেও শেষ পর্যন্ত বঞ্চিত হতে হয় তাদের।\n২০০৪ সালের চ্যাম্পিয়নস ট্রফিতে বাজে পারফরম্যান্সের দায়ে অধিনায়কত্বের দায়িত্ব থেকে সরে দাঁড়ান টিকোলো। দেশে ফিরে বোর্ড কর্মকর্তাদের অভ্যন্তরীণ রাজনীতি ও দুর্নীতির বিরুদ্ধে বিদ্রোহ ঘোষণা করেন তিনি। টিকোলোর পাশে দাঁড়িয়েছিলেন দেশটির সকল খেলোয়াড় ও সমর্থকরাও। শেষ পর্যন্ত টিকোলোদের আন্দোলনের প্রেক্ষিতে পুরনো বোর্ড মেম্বারদের অপসারণ করে গঠন করা হয় নতুন কমিটি আর টিকোলোকে দেয়া হয় পুনর্মেয়াদে অধিনায়কের দায়িত্ব।\n২০০৬ সালের ফেব্রুয়ারিতে জিম্বাবুয়ের বিপক্ষে ২-২ ব্যবধানে সিরিজ ড্র করে কেনিয়া। সিরিজের দ্বিতীয় ওয়ানডেতে টিকোলোর ব্যাটে চড়েই ঘুরে দাঁড়িয়েছিল দলটি। ব্যাট হাতে স্ট্রোকবহুল ৮৩ বলে ৯৮ রানের ইনিংস খেলার বল হাতে ২ উইকেট নিয়ে টিকোলো হয়েছিলেন ম্যাচসেরা।\nএকই বছর বাংলাদেশ সফরে এসে ৪-০ ব্যবধানে হোয়াইটওয়াশ হয় কেনিয়া। তবে ফতুল্লায় দর্শকদের বেশ আনন্দ দিয়েছিল টিকোলোর ৮৭ বলে ৮১ রানের স্ট্রোকবহুল ইনিংসটি।\nআগের তিন আসরের ধারাবাহিকতায় ২০০৭ বিশ্বকাপেও কোয়ালিফাই করে কেনিয়া। তবে এক সময়ের সাড়া জাগানো কেনিয়া তখন শক্তির বিচারে অনেকটাই দুর্বল। কানাডার বিপক্ষে জিতলেও ইংল্যান্ড ও নিউজিল্যান্ডের সাথে হেরে যায় বড় ব্যবধানে। কানাডার বিপক্ষে অপরাজিত ৭২ আর ইংলিশদের বিপক্ষে ৭৬ রানের অনবদ্য ইনিংস খেলে টিকোলো অবশ্য বুঝিয়ে দিয়েছিলেন, বয়স বাড়লেও এখনো ফুরিয়ে যান নি তিনি!\nউল্লেখ্য, ২০০৭ সালে ইতিহাসের প্রথম নন টেস্ট প্লেয়িং ক্রিকেটার হিসেবে ওয়ানডেতে ২৫০০ রানের মাইলফলক অর্জন করেন স্টিভ টিকোলো।\n২০০৭ বিশ্বকাপ পরবর্তী সময়ে ব্যাট হাতে কিছুটা রানখরা দেখা গেলেও বেশ কিছু গুরুত্বপূর্ণ ইনিংসও এসেছিল টিকোলার ব্যাট থেকে। বিশেষ করে বারমুডার বিপক্ষে মাত্র ১ উইকেটে জেতা ‘নেইল-বাইটারে’ টিকোলোর অপরাজিত ৮৯* রানের ‘প্রাইসলেস’ ইনিংসটির কথা না বললেই নয়।\n২০০৮ সালে নাইরোবিতে জিম্বাবুয়ে ও আয়ারল্যান্ডকে নিয়ে আয়োজিত ত্রিদেশীয় সিরিজে শেষবারের মত কোন টেস্ট খেলুড়ে দলকে হারায় কেনিয়া। জিম্বাবুয়ের বিপক্ষে ৯৯ বলে ১০২ রানের ‘ম্যাচ উইনিং’ নকটি আসে টিকোলোর ব্যাট থেকে।\nআগের চার বিশ্বকাপে ৮টি হাফ সেঞ্চুরি করা টিকোলো নিজের পঞ্চম ও শেষ বিশ্বকাপ খেলেন ২০১১ সালে। টানা পাঁচটি বিশ্বকাপ খেলা বিরল ক্রিকেটারদের মধ্যে তিনিও একজন। তবে বয়সের ভারে ক্লান্ত-পরিশ্রান্ত টিকোলো নিজের শেষ বিশ্বকাপে ৫ ম্যাচ খেলে করেছিলেন মাত্র ৪৪ রান!\nকলকাতার ইডেন গার্ডেনে জিম্বাবুয়ের বিপক্ষে বিশ্বকাপে নিজের শেষ ম্যাচটি খেলতে নামেন স্টিভ টিকোলো। ব্যক্তিগত ১০ রানের মাথায় ফিরে যান রেমন্ড প্রাইসের শিকার হয়ে। তবে টিকোলোর আউটকে ঘিরে জিম্বাবুয়ের খেলোয়াড়রা কোন রকম উদযাপনে মেতে ওঠে নি সেদিন; বরং সবাই মিলে সারিবদ্ধভাবে দাঁড়িয়ে টিকোলোর উদ্দেশ্যে নিবেদন করেছিল সম্মানসূচক ‘গার্ড অব অনার’। শুধু কি তাই? টিকোলো মাঠ থেকে ড্রেসিংরুমে পৌঁছানো অব্দি মুহুর্মুহু করতালির মাধ্যমে তাঁকে শ্রদ্ধা জানিয়েছিল ইডেনের দর্শকবৃন্দ।\nএকজন নন-টেস্ট প্লেয়িং ক্রিকেটারের জন্য এ এক বিরল সম্মান। দীর্ঘ ১৫ বছর ধরে কেনিয়ান তথা বিশ্ব ক্রিকেটকে সেবা দিয়ে যাওয়া ‘একজন টিকোলো’র জন্য সম্মানটা প্রাপ্য ছিল বৈকি।\nমজার ব্যাপার হল, ২০১১ সালে অবসর নেয়ার দুই বছর পর বোর্ডের অনুরোধে হঠাৎ অবসর ভেঙে আবার ফিরে এসেছিলেন টিকোলো! কেনিয়ান ক্রিকেটের বৃহত্তর স্বার্থে তেতাল্লিশ বছর বয়সে অংশ নিয়েছিলেন আইসিসি ওয়ার্ল্ড টি২০’র কোয়ালিফাইং রাউন্ডে। ২০১৪ সালের জানুয়ারিতে শেষবারের মত আন্তর্জাতিক ক্রিকেটকে বিদায় বলার আগে তিনি কেনিয়ার হয়ে খেলেন ৪টি টি২০ এবং একটি ওয়ানডে।\nনেদারল্যান্ডসের বিপক্ষে ক্যারিয়ারের শেষ একদিনের ম্যাচে টিকোলো নেমেছিলেন সাত নম্বরে, অপরাজিত ১৭ রানের ইনিংস খেলার পথে জয়সূচক বাউন্ডারিটাও আসে তাঁর ব্যাট থেকেই।\nএবারে চলুন এক নজরে দেখে নিই টিকোলোর আন্তর্জাতিক ক্যারিয়ার পরিসংখ্যান।\n১৩৫ ওয়ানডেতে ২৯.০৫ গড়ে টিকোলো করেছেন ৩৪২৮ রান, স্ট্রাইক রেট ৭৬। হাঁকিয়েছেন ৩টি সেঞ্চুরি ও ২৪টি হাফ সেঞ্চুরি। সর্বোচ্চ ১১১ রান, বিপক্ষ বারমুডা।\nএছাড়া বল হাতে নিয়েছেন ৯৪ উইকেট; সেরা বোলিং ৪১ রানে ৪ উইকেট, বিপক্ষ স্কটল্যান্ড।\nআন্তর্জাতিক ক্রিকেট খেলার পাশাপাশি টিকোলো আলো ছড়িয়েছেন বিভিন্ন দেশের ঘরোয়া ক্রিকেটে। কেনিয়া, দক্ষিণ আফ্রিকা, ইংল্যান্ড ও বাংলাদেশের ঘরোয়া লীগ মাতিয়েছেন ব্যাটে-বলে। একসময় তো ঢাকা লীগে রানের ফোয়ারা ছোটাতেন মোহামেডানের ‘ঘরের ছেলে’ স্টিভ টিকোলো।\nখেলোয়াড়ি জীবন শেষে টিকোলো বেছে নিয়েছেন পেশাদার কোচিং ক্যারিয়ার। ২০১২ সালে পূর্ব আফ্রিকার দেশ উগান্ডার ব্যাটিং উপদেষ্টা হিসেবে নিয়োগ পেয়েছিলেন। এরপর ২০১৩ সালে পালন করেন উগান্ডা অনূর্ধ্ব-১৯ দলের কোচের দায়িত্ব। কেনিয়ান ক্রিকেট বোর্ডের সাথে তাঁর সম্পর্কের তিক্ততার জন্য কেনিয়ার ক্রিকেটে অবদান রাখতে চেয়েও পারেন নি। অবশ্য ২০১৪ সালে কিছুদিনের জন্য পেয়েছিলেন কেনিয়ার অন্তর্বর্তীকালীন কোচের দায়িত্ব।\n২০১৬ সালে আবারও ফিরে যান উগান্ডায়, দেশটির জাতীয় দলের হেড কোচ হয়ে। কিছুদিন আগ পর্যন্তও সেখানেই ছিলেন। উগান্ডা আইসিসি ওয়ার্ল্ড ক্রিকেট লীগের ডিভিশন থ্রি থেকে ডিভিশন টু’তে উন্নীত হয়েছে টিকোলোর অধীনেই৷ সম্প্রতি টিকোলো যোগ দিয়েছেন আফ্রিকার আরেক দেশ তাঞ্জানিয়ার হেড কোচ হিসেবে।\nপঞ্চাশ ছুঁইছুঁই গড়ে প্রায় পাঁচ হাজার ফার্স্ট ক্লাস রানের মালিক টিকোলোর ক্যারিয়ারে সবচেয়ে বড় আক্ষেপ বোধ হয় কখনও টেস্ট খেলতে না পারা। ২০০৩ বিশ্বকাপে টিকোলোর নেতৃত্বেই সেমিফাইনালে উঠেছিল কেনিয়া। এমন দারুণ অর্জনের পরেও টেস্ট স্ট্যাটাস পাওয়া হয়নি কেনিয়ার, টিকোলোরও আর নামা হয় নি সাদা পোশাকের আন্তর্জাতিক ক্রিকেটে।\nটেস্ট খেলেন নি তো কী হয়েছে? টেস্ট না খেলা দেশের ক্রিকেটারদের কাছে টিকোলো একটি অনুপ্রেরণার নাম। টেস্ট পরিবারের বাইরে থেকে উঠে এসেও যে বিশ্ব ক্রিকেটে এতটা প্রভাব বিস্তার করা সম্ভব, সেটা সবার আগে টিকোলোই করে দেখিয়েছেন।\n‘টিকোলো-বিহীন’ বর্তমান কেনিয়াকে নিয়ে আক্ষেপের অন্ত নেই ক্রিকেটানুরাগীদের। আপনাদের নিশচয়ই মনে আছে, একটা সময় কী দারুণ দলটাই না ছিল স্টিভ টিকোলো এর কেনিয়া! সত্যিকারের ‘জায়ান্ট কিলার’! ১৯৯৬ সালে প্রথমবারের মতো বিশ্বকাপ খেলতে এসেই যারা হারিয়েছিল ব্রায়ান লারার ওয়েস্ট ইন্ডিজকে! বিশ্বকাপের বাইরে যে দলটি ভারতের মত পরাশক্তিকে দিয়েছিল দু-দুবার হারের স্বাদ! এককালে বাংলাদেশকে রীতিমতো বলে-কয়ে হারাত যারা! টেস্ট না খেলা প্রথম দল হিসেবে বিশ্বকাপের শেষ চারে পৌঁছানো সেই কেনিয়া আজ কোথায়? যে দলটিকে একসময় টেস্ট স্ট্যাটাস দেওয়ার জোর দাবি উঠেছিল ক্রিকেট দুনিয়ায়, আজ তাদের ওয়ানডে খেলার মর্যাদাটুকুও নেই! মরিস ওদুম্বে, স্টিভ টিকোলো, থমাস ওডোয়ো, কেনেডি ওটিয়েনো, রবিন্দু শাহ, মার্টিন সুজি, আসিফ করিম কিংবা হিতেশ মোদির মতো প্রতিভাবান খেলোয়াড়দের নিয়ে গড়া কেনিয়া এখন শুধুই সোনালী অতীত।\nশুভ জন্মদিন, স্টিভ টিকোলো ❤\nলিখেছেন – এস. এম নাহিদ নেওয়াজ\nক্রিকেটের অপ্রচলিত আউট সমাচার~


বন্ধুদের খুন করে রক্ত খেতে চেয়েছিল তারা!\nপ্রকাশঃ ২৮-১০-২০১৮, ৫:২১ অপরাহ্ণ | সম্পাদনাঃ ২৮-১০-২০১৮, ৫:২১ অপরাহ্ণ\nস্কুলের গণ্ডি পেরোয়নি এখনও। পা রাখেনি কৈশোরেও। তার আগেই অপরাধ জগতে নাম লিখিয়ে ফেলেছে দুই নাবালিকা। তাদের এ অপরাধ কোনো ছোটখাট অপরাধ নয়-খুন করে বন্ধুদের রক্ত খেতে চেয়েছিল তারা! তবে শেষ মুহূর্তে তাদের সে পরিকল্পনা ভেস্তে গেছে। দুজনকেই গ্রেফতার করেছে পুলিশ। ঘটনাটি যুক্তরাষ্ট্রের একটি স্কুলের।\nসংবাদমাধ্যমের খবরে বলা হয়, মধ্য ফ্লোরিডার বারটওয়ের একটি মিডল স্কুলে সম্প্রতি ঘটনাটি ঘটেছে। সেখানে সহপাঠীদের খুন করার ছক কষেছিল ১১ ও ১২ বছর বয়সী দুই ছাত্রী। ছুরি নিয়ে স্কুলের শৌচালয়ে অপেক্ষা করছিল তারা। যাতে কেউ ঢোকা মাত্রই ঝাঁপিয়ে পড়তে পারে, ফালা ফালা করে কেটে ফেলতে পারে তার দেহ। একজন-দুজন নয়, এভাবে বেশ কয়েকজনকে খুন করতে চেয়েছিল ওই দুই পড়ুয়া। খুনের পরে আরামে বসে মৃতদেহ খুবলে খাওয়ার পরিকল্পনা ছিল তাদের। তবে পরিস্থিতি ততটা ভয়ঙ্কর হওয়ার আগেই তাদের এ পরিকল্পনা ভেস্তে যায়।


করনের প্রস্তাব ফিরিয়ে দিয়েছেন আনুশকা! | CNANews24.Com\nকরনের প্রস্তাব ফিরিয়ে দিয়েছেন আনুশকা!\nআপডেটঃ ৮:৫৬ পূর্বাহ্ণ | নভেম্বর ১২, ২০১৭\nবিনোদন ডেস্ক:ভারতের দক্ষিণী সিনেমার জনপ্রিয় অভিনেত্রী আনুশকা শেঠি। বলিউডে এ অভিনেত্রীর অভিষেকের গুঞ্জন অনেকদিন থেকেই উড়ছে। সম্প্রতি স্বনামধন্য প্রযোজক ও ধর্মা প্রোডাকশনের কর্ণধার করন জোহর তাকে সিনেমায় অভিনয়ের প্রস্তাব দিয়েছেন। কিন্তু প্রস্তাব ফিরিয়ে দিয়েছে আনুশকা। ভারতীয় একটি সংবাদমাধ্যম এ তথ্য জানিয়েছে।\nএকটি সূত্রের দেয়া তথ্যমতে, করন তার নতুন একটি প্রজেক্টে আনুশকাকে নিতে চাইছিলেন, কিন্তু এ অভিনেত্রীর কাছে সিনেমার চরিত্র যথেষ্ট আকর্ষণীয় মনে হয়নি। ফলে অভিনয়ের প্রস্তাব ফিরিয়ে দিয়েছেন তিনি। সিনেমাটি ফিরিয়ে দেয়ার আগে এ নিয়ে প্রভাসের সঙ্গে আলোচনাও করেছেন আনুশকা।\nএকই কারণে ইমতিয়াজ আলীরতামাশা সিনেমাটিও ফিরিয়ে দিয়েছিলেন আনুশকা। পরবর্তীকালে এতে অভিনয় করেন দীপিকা পাড়ুকোন। তবে বক্স অফিসে সাফল্য পায়নি সিনেমাটি।\nকয়েকদিন আগে প্রকাশিত খবরে জানা যায়, প্রভাসকে নিয়েও সিনেমা নির্মাণের পরিকল্পনা করেছিলেন করন জোহর। তিনি চেয়েছিলেন তার হাত ধরেই বলিউডে পা রাখুক বাহুবলি অভিনেতা। কিন্তু সিনেমার জন্য ২০ কোটি রুপি পারিশ্রমিক চাওয়ায় তাকে নিয়ে সিনেমা করার পরিকল্পনা বাদ দেন করন।\nPrevious: মোবাইল ফোনে নিয়ন্ত্রণযোগ্য স্মার্ট টিভি আনল ওয়ালটন\nNext: আমি পুতিনকে বিশ্বাস করি : ট্রাম্প


জাতির জনক বঙ্গবন্ধুর প্রতিকৃতি ও ম্যুরাল এবং সংক্ষিপ্ত জীবনী মার্বেল পাথরে লিপিবদ্ধ করে রেলস্টেশনগুলোর দর্শনীয় স্থানে স্থাপনের সুপারিশ করেছে সংসদীয় কমিটি। বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে এ করার সুপারিশ করা হয়েছে।\nবুধবার সংসদ ভবনে রেলপথ মন্ত্রণালয় সম্পর্কিত সংসদীয় স্থায়ী কমিটির ৫ম বৈঠকে এ সুপারিশ করা হয়।\nসংসদ সচিবালয় সূত্রে জানা যায়, বৈঠকে ট্রেনে অবৈধ মালামাল পরিবহন প্রতিরোধ ও যাত্রীর নিরাপত্তার স্বার্থে ঢাকা এবং চট্টগ্রাম স্টেশনে বডি স্ক্যানার এবং ল্যাগেজ স্ক্যানার দ্রুত স্থাপনের পাশাপাশি পর্যায়ক্রমে দেশের সব জেলা ও উপজেলা স্টেশনেও বডি স্ক্যানার এবং লাগেজ স্ক্যানার স্থাপনের সুপারিশ করেছে কমিটি।\nগাজীপুরের ধীরাশ্রম কন্টেইনার টার্মিনাল নির্মাণের কাজ দ্রুত সম্পন্ন করার জন্য মন্ত্রণালয়কে সুপারিশ করে কমিটি।\nবাংলাদেশ রেলওয়ের রিফর্ম প্রকল্পটির আওতায় যথাযথ ব্যবস্থাপনার মাধ্যমে প্রয়োজনে আউটসোর্সিং করে এন্টারপ্রাইজ রিসোর্স প্ল্যানিং সিস্টেম (ইআরপি) বাস্তবায়ন করারও সুপারিশ করে কমিটি।\nকমিটির সভাপতি এ. বি. এম ফজলে করিম চৌধুরীর সভাপতিত্বে বৈঠকে কমিটির সদস্য ও রেলপথ মন্ত্রী মো. নূরুল ইসলাম সুজন, আসাদুজ্জামান নূর, শফিকুল ইসলাম শিমুল, মো. শফিকুল আজম খান, মো. সাইফুজ্জামান, এইচ এম ইব্রাহিম, নাছিমুল আলম চৌধুরী, গাজী মোহাম্মদ শাহ নওয়াজ এবং নাদিরা ইয়াসমিন জলি অংশগ্রহণ করেন।\nপোরশায় চোরাচালান, মাদক প্রতিরোধ এবং অনুপ্রবেশ বন্ধে মতবিনিময়


ক্রীড়া প্রতিমন্ত্রীর হাতে সাইফ পাওয়ারের চিকিৎসা সরঞ্জাম হস্তান্তর | আমাদের সময়.কম – AmaderShomoy.com\n ক্রীড়া প্রতিমন্ত্রীর হাতে সাইফ পাওয়ারের চিকিৎসা সরঞ্জাম হস্তান্তর\nপ্রকাশের সময় : July 12, 2020, 10:46 pm\nআপডেট সময় : July 13, 2020 at 12:01 am\nরাহুল রাজ :  করোনা ভাইরাস প্রতিরোধে যুব ও ক্রীড়া প্রতিমন্ত্রী মো. জাহিদ হাসান রাসেলের কাছে সুস্বাস্থ্যের জন্য বিভিন্ন ধরনের চিকিৎসা সরঞ্জামাদি রোববার তার কার্যালয়ে হস্তান্তর করা হয়েছে।\n সাইফ পাওয়ারটেক লিমিটেডের ব্যবস্থাপনা পরিচালক ও ক্রীড়া ব্যক্তিত্ব তরফদার মো. রুহুল আমিনের পক্ষে এ সব হস্তান্তর করেন কোম্পানির নির্বাহী পরিচালক মেজর (অব.) ফারুক আহমেদ খান। এ সময় তার সঙ্গে ছিলেন সাইফ গ্লোবাল স্পোর্টসের জেনারেল ম্যানেজার আহমেদ সাঈদ আল ফাতাহ্।\n করোনা আক্রান্তদের সুরক্ষায় এরআগে গত শনিবার কক্সবাজারে বিভিন্ন স্বাস্থ্য সামগ্রী প্রদান করে সাইফ পাওয়ারটেক লিমিটেড।\nআগ্রহ না থাকলেও ৩ কারণে নির্বাচনে থাকছে বিএনপি ≣  চট্টগ্রামে একটি ‘করোনা আইসোলেশন সেন্টার’ গড়ে তুলেছেন একদল যুবক মাত্র ১০ দিনে ! ≣  আবুল হাসানাত আব্দুল্লার স্ত্রী শাহানা আব্দুল্লাহ মারা গেছেন\n স্থানীয় সরকার বিভাগের (এলজিআরডি) সিনিয়র সচিব হেলালুদ্দীন আহমেদ ও কক্সবাজার জেলা প্রশাসক মো. কামাল হোসেনের হাতে এ সব হস্তান্তর করেন কোম্পানির ডিজিএম আল শহীদ আবদল্লাহ, সিনিয়র ম্যানেজার (অ্যাডমিন এইচআর) রেজাউল করিম ও অ্যাডমিন অফিসার জাকির হোসাইন।\n কারোনাকালের শুরু থেকেই সাইফ পাওয়ার মানবিক সহায়তা এবং দেশের অর্থনীতি সচল রাখতে বিভিন্ন ধরনের সহযেগিতা অব্যাহত রেখেছে। করোনা ভাইরাস প্রতিরোধে রোববার পার্সোনার প্রোটেকশন ইকুইপমেন্ট (পিপিই), ফেইস মাস্ক, আই সেল্ড, হ্যান্ড গ্লাভস ও গাম বুট প্রদান করা হয়।\n মানবিক সহায়তা প্রদান সম্পর্কে সাইফ পাওয়ারটেকের ব্যবস্থাপনা পরিচালক তরফদার মো. রুহুল আমিন বলেন, করোনা মোকাবিলা করেই আমাদের দেশের অর্থনীতির চাকাকে সচল রাখতে হবে। দেশের শিল্পবাণিজ্য বাঁচাতে আমি ও আমার প্রতিষ্ঠান নিরলসভাবে কাজ করছি। শুরু থেকে চট্টগ্রাম বন্দর সচল রাকতে দিনরাত পরিশ্রম করে যাচ্ছি।\n তিনি বলেন, সচেতন নাগরিক হিসেবে আমি ও আমার প্রতিষ্ঠান ইতিমধ্যে করোনা সংকট মোকাবিলায় মাননীয় প্রধানমন্ত্রীর তহবিলে অনুদান দিয়েছি। এ ছাড়া বিবেকবান মানুষ হিসেবে চট্টগ্রাম বন্দরের দুঃস্থ শ্রমিকদের খাদ্যনিরাপত্তা ও প্রণোদনা দেয়ার কথা জানান তিনি।


বলছি একজন মানবিক ডাক্তারের কথা – Sagor Kantho\n/ কক্সবাজার / বলছি একজন মানবিক ডাক্তারের কথা\nপ্রকাশিতঃ ৪:৫৬ পূর্বাহ্ণ, অক্টোবর ১৩, ২০১৯\n।। এম. ওসমান গনি ।।\nএকজন ভালো ডাক্তারকে প্রায়শই তাঁর ‘ভিজিট’ দিয়ে মাপা হয়। অর্থাৎ যে ডাক্তারের ফি যত বেশি, তিনি তত ‘ভালো’ ডাক্তার। এই শহুরে মানসিকতাকেই মূলধন করে ব্যবসা চালিয়ে যাচ্ছেন এক শ্রেণীর ডাক্তার। দেখা যাচ্ছে শহরাঞ্চলে বাস করেন ৮০-৮৫ শতাংশ ডাক্তার। আমরা একবারও ভেবে দেখি না ‘ভালো’ ডাক্তারদের মধ্যে কতজন মানবিক গুণসম্পন্ন। শহর এলাকায় একজন রোগী যেভাবে তাঁর ফি দিতে পারেন, গ্রামের মানুষ সেভাবে পারেন না।\nসম্প্রতি বাংলাদেশ সফরে এসে ভূটানের প্রধানমন্ত্রী বাংলাদেশের সুযোগ্য প্রাক্তন ছাত্র ডা. লোটে শেরিং বলেছেন, ভাল ডাক্তার হতে হলে আগে ভালো মানুষ হতে হবে। তিনি বলেন, চিকিৎসকদের মানুষের জন্য কাজ করার অনেক সুযোগ আছে। প্রিয় লেখক গোলাম মর্তুজা তার লেখায় বলেছেন- চিকিৎসা সেবা ও ডাক্তার প্রসঙ্গ উঠলেই শুধু অভিযোগ আর অভিযোগ। রোগী, রোগীর পরিজন, বন্ধু কেউ খুশি নন ডাক্তার-হাসপাতালের সেবার মান নিয়ে। ডাক্তারদের বিরুদ্ধে যত অভিযোগ, এর সবই কি সত্যি? কিন্তু তার মাঝেও কিছু মানবিক ডাক্তার সমাজের মানুষের জন্য কাজ করে যাচ্ছে নিরবে। শত আলোচনার মাঝে এগিয়ে যাওয়া মানবিক এক ডাক্তার ডা. রেজাউল করিম মনছুর, কক্সবাজার জেলার চকরিয়া উপজেলার গ্রামের মেঠোপথে বেড়ে উঠা একজন। কর্মস্থলের কারনে জেলা সদরে নীরবে সেবা দিয়ে যাচ্ছেন নিজ ভূমের মানুষের।\nশহরে বসে গ্রামের মানুষের সেবা করে যাওয়া এখন তার নিয়মিত আয়োজন। রাত ২.২৫ মিনিট ঘুমাতে চেষ্টা করছি খুব। হঠাৎ গ্রাম থেকে একটি ফোন আসল রিসিভ করলাম দেখছি গ্রামের খুব একজন অসহায় মানুষ অসুস্থ হয়ে পড়ছে, বলছি কক্সবাজারে নিয়ে আসতে, কথামতো রোগীটাকে কক্সবাজার সদর হাসপাতালে নিয়ে আসলো রাত ৩টা ১০ মিনিটে, জরুরী বিভাগের ডাক্তার বললো রোগীটি ব্রেইন স্ট্রোক করেছে, পরামর্শ দিলেন সাথে সাথে চট্টগ্রাম নিয়ে যেতে। কিন্তু এই অসহায় পরিবারের ছিল না কোন টাকা পয়সা, আমি চিন্তা করতে করতে একজন ডাক্তারের পরামর্শে অনেক ভয়ে ফোন দিলাম একজন নিউরো মেডিসিন বিশেষজ্ঞকে। ফোন দেওয়ার সাথে সাথে রিসিভ করলেন, সবকিছু খোলে বলেছি, বলার সাথে সাথে আমাকে বললেন রোগী কোথায় আছে, আমি আসতেছি, ঠিক ১০ মিনিট পর ডাক্তার মহোদয় হাজির হয়ে রোগীটা দেখলেন ইন্টার্নি ডাক্তারদের পরামর্শ দিলেন চিকিৎসা শুরু করতে, বলে দিলেন কোন চিন্তার কারণ নাই, রোগীকে চট্টগ্রাম নিয়ে যেতে হবে না কক্সবাজারেই চিকিৎসা চলবে চট্টগ্রামে নেওয়ার কোন দরকার নাই। এমন একজন মানবিক ডাক্তারের অনন্য সেবার কথা ভুলতে পারছি না কিছুতেই। সব শেষে হাসিমুখে ফিরে বললেন, আলহামদুলিল্লাহ, জব ইজ ডান।\nআমি কেবল ভদ্রলোক ডাক্তার সাহেবের দিকে তাকিয়ে আছি। একজন সিম্পল লাইফ লিড করা, উন্নত ও মার্জিত আচরণ করা ডাক্তারের মুখের দিকে অপলক তাকিয়ে অনেককিছু ভাবছিলাম। উনাকে অনেক কিছু বলতে ইচ্ছে করছিল। অনেককিছু… সামনা-সামনি একটা ধন্যবাদও দিতে সাহস পাইনি। এক বটবৃক্ষের ছায়ায় শীতল মুসাফির যেন প্রশান্তচিত্ত ও নির্বাক ডাক্তার লাভ ইউ? এতক্ষণ যার কথা বলছি তিনি হলেন কক্সবাজার মেডিকেল কলেজের সহযোগী অধ্যাপক ডা: এ এম এম রেজাউল করিম মনছুরের কথা। এরকম আর ও অনেক উদাহরণ আছে, অন্তত হ্নীলার মীর কাশেম চেয়ারম্যান এর ছেলে জাহাঙ্গীর এর কথা বলতে পারি যাকে সব ডাক্তার পরামর্শ দিয়েছিলেন সাথে সাথে চট্টগ্রাম নিয়ে যেতে, তিনিই চট্টগ্রাম নিয়ে যেতে হবে না কক্সবাজারেই চিকিৎসা চলবে এবং তিনি সম্পূর্ন সুস্থ হন ২ দিনের মধ্যে। কয়েকজন পরিচিত ডাক্তারের কথা শুনে আমি অবাক যিনি নাকি কক্সবাজারের বাহিরে থাকলে ওনার দাম হত অতুলীয়। তারপরেও জীবনের সবকিছু বিসর্জন দিয়ে নিজের জন্মভূমি এবং নিজ শহরের মানুষকে ভালোবেসে পড়ে আছেন কক্সবাজারে। তিনি কক্সবাজার মেডিকেল কলেজের একজন সফল শিক্ষক। তিনিই কক্সবাজারে একমাত্র আধুনিক ডিজিটাল পদ্ধতিতে ব্যবস্থাপত্র প্রদান করেন ও ডাটা সংরক্ষণ করেন।\nএকটু পিছনে ফিরে গেলে বেরিয়ে আসে তিনি শিক্ষাগত জীবনে চট্টগ্রাম বিশ্ববিদ্যালয়ে সর্বোচ্চ নাম্বার নিয়ে এম,বি,বি,এস পাস করেন এবং ফলে তিনি ইউ, জি, সি গ্রান্ড কমিশন, ঢাকা মেডিকেল ১৯৫৬ ক্লাব ও ইবনে সিনা ট্রাস্ট সহ অসংখ্য সংস্থার বৃত্তি লাভ করেন। তিনি বাংলাদেশের কনিষ্ঠ সহযোগী অধ্যাপকদের একজন।\n‘একজন সফল শিক্ষক’ পিতার সন্তান ডা: রেজাউল করিম মনছুর- কক্সবাজার জেলার চকরিয়া খুটাখালী ইউনিয়নস্থ আলহাজ্ব মৌলানা ছৈয়দ আহাম্মদ। তিনি খুটাখালী তমিজিয়া ইসলামীয়া ফাজিল মাদ্রাসা ও খুটাখালী বহুমূখী উচ্চ বিদ্যালয় প্রতিষ্ঠাতা শিক্ষক। শিক্ষক পিতার ৬ সন্তানের মধ্যে ১ম ছেলে: ডা: রেজাউল করিম মনছুর এফসিপিএস (মেডিসিন) এমডি (নিউরো মেডিসিন)। স্ত্রী-ডা: নাজমা আক্তার, কিউরেটর, প্যাথলজী বিভাগ, চট্টগ্রাম মেডিকেল কলেজ। উল্লেখ্য, ডা: নাজমা আক্তার এর পরিবারে সবাই ডাক্তার ও বিসিএস অফিসার হওয়ায় মাতা মিসেস রেহেনা ইসলাম ২০১৯ সালের রত্নগর্ভা মা হিসেবে ভূষিত হন। * ২য় ছেলে: শহীদুল করিম, এমএম (কামিল), পরিচালক – খুটাখালী মেডিক্যাল সেন্টার, মৌলানা এন্টারপ্রাইজ ও ব্যাংক এশিয়া এজেন্ট ব্যাংক। স্ত্রী- জুনাইদা ইয়াছমিন (কামিল), সহকারী শিক্ষক, খুটাখালী বহুমূখী উচ্চ বিদ্যালয়। * ৩য় ছেলে- এরশাদুল করিম, এমবিএ, এক্সিকিউটিভ অফিসার, ব্যাংক এশিয়া লোহাগাড়া ব্র্যাঞ্চ। তাহার স্ত্রী- আকলিমা শাম্মি, বিসিএস (শিক্ষা) প্রভাষক, সরকারী সিটি কলেজ, চট্টগ্রাম। * ১ম মেয়ে- হামিদা আক্তার, সিনিয়র শিক্ষক, লামা বালিকা উচ্চ বিদ্যালয়। স্বামী- মোহাম্মদ ইয়াহিয়া, বিএ (অনার্স) এমএ (চবি), এমএড, প্রধান শিক্ষক, আলীকদম সরকারী উচ্চ বিদ্যালয়। * ২য় মেয়ে- তৌহিদা আক্তার, বিএ (অনার্স) এমএ, সহকারী অধ্যাপক, দেওয়ানহাট সিটি কর্পোরেশন কলেজ, চট্টগ্রাম। স্বামী- মোঃ শাহী নেওয়াজ, সহকারী পরিচালক, জেলা সমাজসেবা অধিদপ্তর, চট্টগ্রাম। * ৩য় মেয়ে- সানজিদা খানম আসমা, বিএ (অনার্স), এমএ, প্রবাসী (চেক প্রজাতন্ত্র)। স্বামী- ড: জিয়াউল হক, পিএইচ ডি (ফ্রান্স) সহকারী অধ্যাপক, নিউক্লিয়ার রিসার্স সেন্টার, প্রাগ, চেক প্রজাতন্ত্র। পরিশেষে বলব, আমার মতো সাধারণ মানুষের জীবন কদিনই বা স্বরণীয় হয়? তবে ওই দিনের আমার মতো মানুষ কজন বড় মানুষের স্নেহধন্য হয়েছে? আজ আপনার মতো মানবিক ডাক্তার বাংলাদেশে আছে, যিনি একজন কাঠ শ্রমিকের ব্যাথায় কেঁদে ওঠেন। মেঘে ঢাকা আকাশ দেখে সিদ্ধান্ত নিও না, রাতে অনেক তারা দেখতে পাবে। স্যালুট টু ইউ ব্রাদার। তবুও আজ বলতে হয় দেশের স্বাধীনতা প্রাপ্তির এতদিন পরেও দেশের দুঃখ গুছেনি। এই পরিস্থিতি এবং উপলব্ধি টুকু নিয়ে ভাবতে হবে ডাক্তারদের। একজন ডাক্তার তৈরি করতে গেলে সরকারকে অনেক সাধারণ মানুষের করের টাকা ভর্তুকি দিতে হয়। একথা যেন তাঁরা ভুলে না যান। রোগী মানে মানুষ, শুধু অর্থোপার্জন নয়।\nলেখক: এম. ওসমান গণি সম্পাদক (ভারপ্রাপ্ত), দৈনিক আপনকণ্ঠ।


খোদ রাষ্ট্রপতি ভবনে করোনা ভাইরাসের সংক্রমণ !! নিরাপত্তা নিয়ে উঠছে প্রশ্ন - Bangla 24X7\nBy Bangla 24x7 News April 21, 2020 194\nBangla 24×7 Desk : করোনা কাঁটায় বিদ্ধ দেশ l প্রতিদিন বাড়ছে আক্রান্ত ও মৃতের সংখ্যা l এই অবস্থায় দেশ সংক্রমণের তৃতীয় ধাপে পৌঁছল কিনা তাই নিয়ে জল্পনা তুঙ্গে l গোটা দেশে আগামী ৩ রা মে অবধি লক ডাউন জারি হয়েছে l লক্ষ্য একটাই , সংক্রমণ আটকানো ।\nএরই মধ্যে নতুন আশঙ্কা হল এবার দেশের রাষ্ট্রপতি ভবনে করোনা ভাইরাসের হানা !! রাষ্ট্রপতি ভবনের এক সাফাইকর্মীর পরিবারের সদস্যের ধরা পড়ল করোনা ভাইরাস। আর তার জেরে রাষ্ট্রপতি ভবনের কমপ্লেক্সে থাকা ১২৫টি পরিবারকে পাঠানো হল আইসোলেশনে।\nজানা গেছে , সাফাই কর্মীর পুত্রবধূর মা সম্প্রতি করোনা ভাইরাসে আক্রান্ত হয়ে মারা যান। তাঁর অন্ত্যেষ্টি ক্রিয়ায় যোগ দিতে সাফাই কর্মীর পরিবারের প্রত্যেকে সেই গ্রামের বাড়িতে গিয়েছিলেন। কিন্তু সাফাইকর্মীর পরিবারের সদস্যদের নমুনা পরীক্ষা করা হয়। তাতে পরীক্ষার রিপোর্ট পজিটিভ আসে । তাতেই রাষ্ট্রপতি ভবন জুড়ে করোনা আতঙ্ক ছড়িয়ে পড়ে । পরিবারের প্রত্যেককেই আইসোলেশন পাঠানোর সিদ্ধান্ত নেওয়া হয়েছে। শুরু হয়েছে কম্পেক্সের স্যানিটাইজেশনের কাজও।\nমোট ১২৫টি পরিবারের প্রতিটিকে সেল্ফ আইসোলেশন এ থাকার নির্দেশ দেওয়া হয়েছে। বিশেষত ওই পরিবারের কোয়ার্টারের সংলগ্ন ২৫টি পরিবারের বাসিন্দাদের কড়া নজরদারিতে আইসোলেশনে রাখা হয়েছে।\nএরই মধ্যে প্রশ্ন উঠতে শুরু করেছে , যেখানে সারা দেশে বিপুল সংখ্যক মানুষ করোনা আক্রান্ত , সেখানে রাষ্ট্রপতি ভবনের মতো উচ্চ নিরাপত্তা বেষ্টিত জায়গাতে কিভাবে করোনা ভাইরাসের সংক্রমণ ছড়িয়ে পড়ল ?? এর পাশাপাশি লক ডাউনের পরিস্থিতি এড়িয়ে কিভাবে ঐ পরিবারের সকলে এক জায়গাতে সামাজিক দূরত্ব না মেনে জমায়েত করল সেই বিষয় সন্দেহ প্রকাশ করা হয়েছে ।


৩ মন্ত্রণালয়ে নতুন সচিব নিয়োগ – ইতনা টিভি\nby admin মে ৩১, ২০২১ May 31, 2021 127\nতথ্য ও সম্প্রচার মন্ত্রণালয়, বাণিজ্য মন্ত্রণালয় এবং মুক্তিযুদ্ধ বিষয়ক মন্ত্রণালয়ে নতুন সচিব নিয়োগ দিয়েছে সরকার। পাশাপাশি ময়মনসিংহে নতুন বিভাগীয় কমিশনার নিয়োগ দেওয়া হয়েছে।\nএ ছাড়া ১০ অতিরিক্ত সচিবের দপ্তর বদল হয়েছে। রোববার উল্লেখিত বিষয়ে একাধিক প্রজ্ঞাপন জারি করেছে জনপ্রশাসন মন্ত্রণালয়। তথ্য ও সম্প্রচার মন্ত্রণালয়ের নতুন সচিব নিয়োগ পেয়েছেন যৌথ মূলধন কোম্পানি ও ফার্মসমূহের পরিদপ্তরের নিবন্ধক (অতিরিক্ত সচিব) মো. মকবুল হোসেন। কুষ্টিয়ার কুমারখালী উপজেলায় জন্মগ্রহণকারী বিসিএস ১০ম ব্যাচের এই কর্মকর্তাকে সচিব পদে পদোন্নতি দেওয়ার পর এই নিয়োগ দেওয়া হয়েছে। তথ্য ও সম্প্রচার মন্ত্রণালয়ের সচিব খাজা মিয়াকে মুক্তিযুদ্ধ বিষয়ক মন্ত্রণালয়ের সচিব পদে বদলি করা হয়েছে। আর মুক্তিযুদ্ধ বিষয়ক মন্ত্রণালয়ের সচিব তপন কান্তি ঘোষকে বাণিজ্য মন্ত্রণালয়ের সচিব হিসাবে নিয়োগ দেওয়া হয়েছে। বাণিজ্য সচিব জাফর উদ্দিন অবসরে যাওয়ায় পদটি খালি হয়। অপর এক আদেশে নৌপরিবহন মন্ত্রণালয়ের অতিরিক্ত সচিব মো. শফিকুর রেজা বিশ্বাসকে ময়মনসিংহের বিভাগীয় কমিশনার হিসাবে নিয়োগ দিয়েছে সরকার। ময়মনসিংহের বিভাগীয় কমিশনার মো. কামরুল হাসানকে গত ১৮ মে চট্টগ্রামের বিভাগীয় কমিশনার হিসাবে বদলি করা হয়।\nঅপর এক প্রজ্ঞাপনে আইসিটি বিভাগের অতিরিক্ত সচিব বিকর্ণ কুমার ঘোষকে হাইটেক পার্ক কর্তৃপক্ষের ব্যবস্থাপনা পরিচালক, প্রবাসী কল্যাণ ও বৈদেশিক কর্মসংস্থান মন্ত্রণালয়ের অতিরিক্ত সচিব মো. শহীদুল আলমকে বিএমইটির মহাপরিচালক, ধর্ম মন্ত্রণালয়ের অতিরিক্ত সচিব আলতাফ হোসেন চৌধুরীকে বাংলাদেশ পেট্রোলিয়াম করপোরেশনের পরিচালক, প্রাথমিক শিক্ষা অধিদপ্তরের অতিরিক্ত মহাপরিচালক মো. আতাউর রহমানকে উপানুষ্ঠানিক শিক্ষা ব্যুরোর মহাপরিচালক, বিডার সদস্য অতিরিক্ত সচিব মো. বিল্লাল হোসেনকে বোয়েসেলের মহাপরিচালক এবং উপানুষ্ঠানিক শিক্ষা ব্যুরোর মহাপরিচালক তপন কুমার ঘোষকে ওএসডি করা হয়েছে।\nএ ছাড়া পরবর্তী পদায়নের জন্য জনপ্রশাসনে ন্যস্ত অতিরিক্ত সচিব ইকবাল আবদুল্লাহ হারুনকে পরিবেশ, বন ও জলবায়ু মন্ত্রণালয়ের অতিরিক্ত সচিব, স্বাস্থ্যসেবা বিভাগের অতিরিক্ত সচিব মো. এনামুল হককে মহিলা ও শিশু বিষয়ক মন্ত্রণালয়ের অতিরিক্ত সচিব, বিদ্যুৎ বিভাগে সংযুক্ত শেখ ফয়জুল আমীনকে শিল্প মন্ত্রণালয়ের অতিরিক্ত সচিব এবং কেন্দ্রীয় মাদকাসক্তি নিরাময় কেন্দ্রের চিফ কনসালটেন্ট অতিরিক্ত সচিব সৈয়দ ইমামুল হোসেনকে মাধ্যমিক ও উচ্চশিক্ষা বিভাগের অতিরিক্ত সচিব পদে বদলি করা হয়েছে।